Škotska: Istorija i tradicija vs sadašnja realnost - Sportklub\nŠkotska: Istorija i tradicija vs sadašnja realnost\nVladimir Novaković Autor:Vladimir Novaković12. nov. 202014:00 > 04. maj. 2022 14:08\nAko pokušavate da utvrdite mesto škotskog u svetskom fudbalu, krenuli ste sa pogrešne strane. Škotska nema nacionalnu istoriju u poslednjih 313 godina, jer tako dugo nije samostalna država, ali istorija škotskog fudbala JESTE istorija svetskog fudbala.\nNa kriket stadionu Hamilton Kresent u Partiku, severnom kvartu Glazgova, 30. novembra 1872 odigrana je prva međunarodna utakmica u istoriji svetskog fudbala. Iako su pre toga Englezi i Škoti na legendarnom Ovalu u južnom Londonu odigrali već pet utakmica, ovaj glazgovski okršaj FIFA računa kao prvi zvanični duel dve reprezentacije. U narednih 118 godina te dve selekcije igrale su svakog proleća, osim u 12 godina kada to nije bilo moguće zbog svetskih ratova, a činjenica da je odnos pobeda samo 48-41 za 10 puta naseljeniju Englesku je dokaz trajnog kvaliteta škotske selekcije.\nŠkoti su nacija koja je planeti donela dva ključna elementa fudbalske igre – dodavanje i taktiku. Otkrivanje koncepta pas igre toliko je šokiralo Engleze da su im trebale godine da se oporave, a kada je 1888. južno od Hadrijanovog zida pokrenuta prva fudbalska liga na planeti, njene najveće zvezde i najbolji tehničari bili su iz Škotske.\nIako su tek posle 47 godina odigrali prvi meč sa ekipom van Ostrva, bojkotovali Mundijale tridesetih, a iz inata nisu igrali u Brazilu 1950, od sredine do kraja XX veka Škoti su igrali na osam Svetskih prvenstava, na kojima su čak četiri puta naletali na Brazil. Imaju negativan rekord kao tim sa najviše učešća, a bez ijednog prolaska grupe. Isto važi i za šampionate Evrope, gde su igrali dvaput, pa im je zbirni učinak na velikim turnirima 0 od 10. Ipak, učešće na deset turnira u razmaku od 44 godine govori o zapanjujućem kontinuitetu za selekciju koja pokriva tek pet miliona stanovnika.\nKo zna da li bi skor bio takav da se njihovim najvećim sinovima nisu događale tragedije. Na Svetsko prvenstvo 1958. trebalo je da ih odvede Mat Bazbi, ali je februara te godine patrijarh Mančester Junajteda jedva preživeo avionsku nesreću u Minhenu, koja mu je zbrisala preko pola tima. Bazbi će ipak na Old Trafordu napraviti još jednu neverovatnu generaciju i deset godina kasnije doneo prvi pehar šampiona Evrope na englesko tlo. Međutim, Škotska je godinu ranije imala prvaka kontinenta, u sjajnom timu Seltika, koji je maestralno predvodio Džok Stin. Stin je bio selektor Škota sredinom osamdesetih i odveo je ekipu na Mundijal u Meksiku, ali je tokom slavlja u Kardifu, gde je njegov tim osvojio neophodni bod za plasman, preminuo od srčanog udara.\nTreneri su uvek bili najjače oružje škotskog fudbala. Stinov i Bazbijev rival šezdesetih bio je Bil Šenkli, rodonačelnik velikog Liverpula, a dve decenije kasnije ga je posle smrti zamenio Aleks Ferguson, koji će dovesti Junajted do novih visina i postarati se da Crveni đavoli nikad ne osvoje Kup ili Ligu šampiona bez škotskog menadžera. Od pet najvećih menadžera u britanskoj istoriji jedini Englez je Herbert Čepmen, a do te elitne grupe nisu stili Fergijevi rivali Keni Dalgliš, Volter Smit ili Džordž Grejem. Istorija se nastavila i u ovom veku – u jednom trenutku ove decenije šest premijerligaških menadžera bilo je rođeno u krugu od 50km od Glazgova, a samo jedan na tlu Engleske.\nDaleko od toga da Škotska nije imala velike fudbalere. U prvom veku Liverpulove istorije 15 od 34 kapitena bili su Škoti. Dalgliš je, pre sedanja na Liverpulovu klupu, bio jedan od najboljih napadača na svetu i jedini je Škot sa preko 100 nastupa za selekciju. Dve decenije pre njega Denis Lo je bio Bazbijev ljubimac, osvajač Zlatne lopte i kapiten kada su osvojili Kup šampiona 1968. Još jedan od 12 Junajtedovih škotskih kapitena, Džo Kasidi, nosio je traku kad su debitovali u Fudbalskoj ligi. Arsenal je imao 16 škotskih kapitena, uključujući Aleksa Džejmsa, koji je bio ključni igrač najdominantnijeg predratnog tima na Ostrvu.\nDžim Bakster i Bili Meknil ostali su kod kuće i tu ostvarivali uspehe. U Engleskoj ključni igrači šampionskih ekipa tokom prošlog veka bili su Bili Bremner i Gordon Strahan u Lidsu, Arči Gemil i Džon Robertson u Notingem Forestu, Aleks Jang i Greme Šarp u Evertonu. Iako u moderno doba Škoti nisu ni izbliza tako bitni na engleskoj i evropskoj fudbalskoj sceni, fantastični Endi Robertson sprečava da padnu u zaborav.\nSelektor, tim i taktika\nŠkotska je u poslednje dve godine prošla kroz sličnu situaciju kao Srbija – selektor postavljen 2018. obezbedio je prvo mesto u grupi Lige nacija, ali je tokom proleća već ispustio priliku da se ekipa na uobičajen način kvalifikuje za Euro 2020. Stiv Klark preuzeo je od Aleksa Mekliša klupu u maju 2019, posle debakla u Kazahstanu, a sa superiornim Belgijancima i Rusima iskusni stručnjak je znao da će imati celu jesen da se uigrava za baraž, zakazan za mart ove godine. Kako je pandemija pomerila sve termine, pre odlučujuće utakmice u Beogradu Klark je dobio i dodatna četiri meča ovogodišnje Lige nacija da se dodatno uigra.\nKlark je to iskoristio da prilično promeni selekciju koju vodi. Dejvid Maršal vratio se na gol umesto Alana Mekgregora, dramatično je porastao uticaj Skota Mektomineja i Olija Mekburnija, a Rajan Džek i Lindon Dajks su izrasli kao kljulne opcije. Uz već postojeću osovinu Robertson-MekGin-Frejzer-Mekena-Kalum MekGregor, formiran je stabilan tim.\nMaršalov povratak bio je ključ za samopouzdanje ove selekcije – golman Darbi Kauntija, koji u ligi leži na dnu druge engleske lige, omogućio je tri ‘clean sheeta’ ove jeseni, uključujući i onaj u polufinalu plej ofa protiv Izraela, kada je posle 120 minuta Škote u Beograd poslao promašen penal Erana Zahavija. U tih pet mečeva on se suočio sa 56 udaraca, od čega 14 u okvir gola, i primio samo dva, jedan od čeških rezervista, i drugi od vrhunskog tanedma Zahavi-Dabur. Kod oba odbrana je probijena bukvalno kroz sredinu, a Maršal ostavljen bez izgleda, u situaciji 1 na 1. Poslednji gol primili su pre 380 minuta fudbala.\nIako protivnici nisu bili vrhunski, to je elitna statistika. Problem za Škote je na drugoj strani. Izrazito su neprecizni, od 48 šuteva iz igre pogodili su okvir samo šest puta, od čega su u polufinalu imali šokantnih 1 od 17. Međutim, kada pogode okvir, lopta obično završi u mreži – tri od šest iz igre i oba udarca sa bele tačke, za neverovatnih 62.5 posto konverzije. U sva tri gola iz igre umešano je letnje pojačanje Kvins Park Rendžersa Lindon Dajks, septembarski debitant je dvaput bio strelac, jednom asistent. Oba penala iskoristio je Rajan Kristi, a nijedan nije smeo da bude suđen.\nSeltikovac Kristi će biti jedno od tri bitna imena koja se posle problema sa koronom vraćaju u tim u Beogradu, uz bivše saigrače Kirana Tirnija i Stjuarta Armstronga, koji sada sa uspehom igraju u Premijer ligi. Uprkos tome, Škoti će u Beogradu biti lišeni pomoći svojih najboljih krila Rajana Frejzera, koji nije doputovao zbog lože, i Džejmsa Foresta, najboljeg strelca u prošlogodišnjim kvalifikacijama, koji je pre mesec i po slomio članak. Neće biti ni Granta Henlija, takođe zbog lože, a gledajući ga u Noriču teško je proceniti je li to za Srbiju plus ili minus.\nTo što mu tim ima malo istinskih zvezda, Klark je iskoristio da ga učini taktički fleksibilnijim. Postepeno je tokom 2019. odbacivao sisteme 4-4-2 i 4-2-3-1, koje je zatekao, i tokom ove jeseni potpuno se prebacio na dva modela: 4-3-3 i 3-4-1-2. Opciju sa trojicom nazad je primenio u dva teža od prethodna tri meča, protiv Izraela u polufinalu baraža, i protiv Čeha kod kuće. Pored taktičkog, postoje dva motiva za igranje sa trojicom nazad: kvantitet kao zamena za kvalitet pred svojim golom i još bitnije – to je najjednostavniji način da se na teren pošalju dva najtalentovanija igrača ove generacije Tirni i Robertson, jer su obojica primarno levi bekovi. U trojci Tirni igra levog štopera, što mu ide sasvim dobro, dok je Robertson klasični wingbek, što je logično, ako se zna da je godinama među najboljim asistentima Premijer lige.\nBez Tirnija u oktobarskom terminu u zadnju liniju je spuštan Mektominej, koji je i u Junajtedu povremeno vraćan u zadnju liniju i mnogi misle da će upravo tu pronaći svoje pravo mesto. To nije loše rešenje za njega, jer mnogi sistemi nemaju holdersku poziciju u kojoj se oseća najkomfornije.\nIako tehnički na prilično niskom nivou, selekcija Škotske ima odličan mentalitet, svesna je svojih limita i trudi se da igra unutar svojih mogućnosti. Gotovo ceo tim prošao je kroz manje škotske klubove, solidan procenat, posebno napadači, i kroz drugu i treću škotsku ligu, i naviknuti su i na tuču, i na to da se dobro oznoje za svaku loptu. Zato je neophodno u razumnoj meri im parirati na tom planu i boriti se za svaku drugu loptu sa njima.\nOno što redovno radi Klark je teranje protivnika od starta napada iz centralne zone ka bokovima, gde Škoti mogu da na malom prostoru stisnu i probaju da oduzmu loptu. Po oduzetoj lopti trude se da vrlo brzo napreduju, najčešće dugim pasom koji je upućen u prostor iza protivničkih bekova ili wingbekova, koji ostanu visoko.\nVeoma često prete udarcima sa distance, i izuzetno su opasni u tome, posebno Mekgin i Armstrong. Očekivano se oslanjaju na centaršut, često iz dubokih pozicija i međuprostora. U protivničkih 16m češće ulaze upornošću nego veštinom, trpe kontakt i ne padaju sve dok im to ne garantuje veliku korist, ali ispred i unutar kaznenog prostora rado i dobro glume.\nOpasni su na startu utakmica, u tri od prethodnih sedam utakmica su već posle desetak minuta vodili. Prošlogodišnje kvalifikacije za Svetsko prvenstvo su pokazale da kada padnu, teško se vraćaju, pa su ih do nogu potukli i kvalitetni timovi kao Belgija i Rusija, ali i slabašni Kazahstan. U aktuelnoj seriji od osam pozitivnih rezultata u minusu su bili ukupno 30 od 750 minuta – 14 protiv Kazahstana i 16 protiv tog dana prikupljene rezervne reprezentacije Češke lige.\nPritisak očekivanja javnosti na reprezentaciju Srbije biće ogroman, ali je utisak da će na Škote biti još mnogo veći. Još od penal-pobede nad Izraelom gotovo svi britanski mediji i veliki broj poznatih igrača iz prošlosti napravili su atmosferu odbrojavanja do konačnog plasmana na neki turnir posle četvrt veka. Tek ponegde se pomene igračka i tehnička superiornost Srbije, ali i tada je to samo fusnota u priči o velikom povratku. Škoti istorijski ne funkcionišu dobro pod pritiskom i čuvanje hladne glave biće prioritet ove večeri.\nZa slavni i ponosni škotski fudbal meč na stadionu Rajko Mitić biće prilika da prvi put posle 23 godine vidi svoju reprezentaciju na velikom takmičenju. Za njih bi to svakako bio samo prvi korak. Pravi cilj je plasman u Katar, gde bi, ako imaju sreće i na žrebu završe u grupi C ili D, meč trećeg kola igrali baš na dan proslave veka i po međunarodnog fudbala.\nAndy RobertsonEURO 2020fudbalska reprezentacija Škotskefudbalska reprezentacija SrbijeKieran TierneyMatt BusbySir Alex FergusonSteve ClarkeVladimir Novaković


Jako žestoka reakcija iz kabineta Mile Đukanovića: "Ruska vlast i vrh Ruske crkve nastoje destabilizovati Crnu Goru"\nAktuelna ruska vlast i vrh Ruske crkve nastoje destabilizovati Crnu Goru i skrenuti je s puta evropskih integracija, saopšteno je iz Kabineta predsjednika države Mila Đukanovića.\nIz Kabineta predsjednika su kazali da se mitropolit Ilarion Alfejev, rukovodilac Odjeljenja za spoljne crkvene odnose Moskovske patrijaršije, u intevjuu za Televiziju „Rusija 24”, ponovo umiješao u unutrašnja pitanja Crne Gore.\nKako su naveli, Ilarion je to učinio po ko zna koji put u posljednje vrijeme, slijedeći svjetovne ciljeve nespojive s misijom Hristove crkve,\n„Svega par dana nakon ministra vanjskih poslova Ruske Federacije Sergeja Lavrova, on je na približno isti način grubo zamijenio teze i cinično komentarisao nedavne događaje nasilnog ustoličavanja mitropolita crnogorsko-primorskog Srpske pravoslavne crkve (SPC) na Cetinju“, kaže se u saopštenju.\nNavodi se da je Ilarion time, između ostalog, dodatno potvrdio otvoreno priznanje Lavrova da Ruska crkva služi državnim interesima Rusije u inostranstvu.\n„Potvrđuje se da su oni u odnosu na našu zemlju i anticrnogorski i antipravoslavni“, kazali su iz Kabineta predsjednika Crne Gore.\nIlarion se, kako su naveli, napadno trudi da se prikaže kao zaštitnik interesa ogranka SPC u Crnoj Gori.\nIz Kabineta predsjednika su podsjetili da je Ilarion u julu 2011. godine posjetio Podgoricu, kada je, kako su kazali, iza zatvorenih vrata imao susrete s najvišim crnogorskim zvaničnicima, na kojima je sasvim drugačije govorio o mogućem modelu ustrojstva SPC u Crnoj Gori.\n„Tada je, iza leđa Patrijaršije u Beogradu, zagovarao autonomiju Mitropolije crnogorsko-primorske, koju je mitropolit Amfilohije Radović donekle ostvario, a Patrijaršija Srbije nakon njegove smrti proljetos bez imalo respekta za svoga arhijereja jednostavno ukinula“, kaže se u saopštenju.\nNavodi se da je evidentna i istovjetnost iskaza Alfejeva od 5. septembra prošle godine, takođe za TV „Rusija 24”, i Lavrova od prije nekoliko dana.\nKako su kazali iz Kabineta predsjednika, Alfejev je tada kazao da je „kanonska Crnogorska pravoslavna crkva (CPC) dio SPC”, a ministar Lavrov je to isto ponovio 10. septembra u Sočiju.\nIz Kabineta su konstatovali da vrh Ruske crkve „uprkos tolikim provjerljivim istorijskim faktima da je bila u prošlosti liturgijski i kanonski sestra-crkva autokefalnoj Mitropoliji crnogorskoj – CPC, nasilno ukinutoj od Kraljevine Srbije 1918-1920. godine, poseže za revizionizmom, pokušavajući udovoljiti imperijalnim ambicijama aktuelne vlasti u svojoj zemlji, kao i velikosrpskim ambicijama Beograda.\n„I da, uprkos blistavoj tradiciji prijateljskih odnosa, aktuelna ruska vlast i vrh Ruske crkve nastoje destabilizovati Crnu Goru i skrenuti je s puta evropskih integracija“, kaže se u saopštenju.\nIz Kabineta predsjednika su, u odnosu na paralele koje Alfejev pravi između crkvenih pitanja u Crnoj Gori i Ukrajini, napomenuli da crkveno pitanje u Crnoj Gori nije nastalo sada, prije nekoliko godina, ili decenija\n„Već da je prije jednog vijeka otvoreno upravo nekanonskim ukidanjem domicilne autokefalne Crnogorske pravoslavne crkve, što se u Moskvi veoma dobro zna“, dodaje se u saopštenju.\nNavodi se da se, ni nakon 100 godina od osnivanja SPC i prisustva ogranka u Crnoj Gori, većina pravoslavaca u Crnoj Gori – prema posljednjim istraživanjma 57 odsto, ne identifikuje sa jurisdikcijom Patrijaršije iz Srbije.\n„Ne iz dogmatskih razloga, kao što to nije bio slučaj ni u Ukrajini prema Moskovskoj patrijaršiji, nego zato što većina pravoslavaca Crne Gore ne želi da slijedi etnofiletističku jeres i imperijalne ciljeve Beograda ili Moskve, ciljeve protivne i jevanđeljskoj i soteriološkoj misiji Svete Pravoslavne Crkve“, naglasili su iz Kabineta predsjednika Crne Gore.\nKako su naveli, najnovije izjave Ilariona i Lavrova samo potvrđuju otvoreno miješanje Rusije u unutrašnja pitanja Crne Gore.\n„I to na vrlo grub i neprimjeren način od strane tako visokog crkvenog velikodostojnika u odnosu prema šefu države tradicionalno prijateljske prema Rusiji, kome je koliko prošle godine povodom vaskršnjih praznika poželio dobro zdravlje, pomoć od Gospoda i blagosiljao njegove uspjehe u misiji koju obavlja“, kaže se u saopštenju.\nDodaje se da je i komentar Lavrova o nedavnim događajima na Cetinju „ispod nivoa šefa diplomatije jedne Rusije i njegovog renomea lično“.\nIz Kabineta predsjednika su kazali da se nastavak otvorene agresije Moskve prema Crnoj Gori ogleda i kroz najdrskije plasiranje izmišljotina, čak na kanalu Odjeljenja za spoljne crkvene odnose Ruske pravoslavne crkve.\nOni su kao primjer naveli prenošenje izjave „nekog episkopa Crkve Srbije da na nedavnim događajima na Cetinju nije bilo ni 500 ljudi, da su oni loše govorili srpski i da su iz Albanije ili drugih zemalja, i da je loše to što je uz njih bio predsjednik Đukanović“.\n„Istina je, međutim, da je ovo najobičnija podvala, da je 4. i 5. septembra na protestima bilo više hiljada Cetinjana i drugih građana Crne Gore, i da su uglavnom govorili crnogorski, ali je bilo i onih koji govore srpski, i da su svi bili jedinstveni u odbrani dostojanstva prijestonice i svoje države Crne Gore“, zaključuje se u saopštenju.\nOznačeno Crna GoraMilo ĐukanovićRusija\nBh. političar pretrpio saobraćajnu nesreću u blizini Teslića


Posle samo dva radna dana u martu FIAT stao! | najboljiauto.com\nRadnicima u Kragujevcu se već mesecima nudi da rade u pogonima u Slovačkoj, plata je znatno bolja od one u srpskoj fabrici, ali nije se veliki broj radnika prijavio. Zašto je to tako razloga je više, ali najbolje je pitati radnike.\nPredsednik Samostalnog sindikata Saša Đorđević rekao je agenciji Beta da su zaposleni radili u utorak i sredu, posle čega su upućeni na plaćeno odsustvo do 18. marta.\nOn je rekao da je vrlo verovatno da će to biti i poslednje radno angažovanje za mart.\nĐorđević je naveo da se u februaru radilo samo tri dana i ocenio da je ove godine značajno smanjen broj radnih dana u odnosu na prethodnu kada je takođe bila redukovana proizvodnja.\nDodao je kako je obrazloženje rukovodstva za odlazak na plaćeno odsustvo uvek isti – da se proizvodnja usklađuje sa potrebama, odnosno tražnjom.\n„Ovo je težak period za našu kompaniju, ali je svakako situacija dodatno otežana zbog krize u Ukrajini. Međutim, ključno pitanje naših zabrinutih radnika je šta će biti ubuduće”, rekao je Đorđević. Predsednik sindikata je naveo da ističe prvi mesec rada prve grupe radnika koja je iz Kragujevca otišla u Slovačku na rad u trajanju od 90 dana i da se očekuje se oni ovog vikenda dođu u prvu posetu porodici u Srbiji. FIAT ima jako velikih problema sa prodajom svojih automobila u Evropi. FIAT sada posluje pod Peugeotovom “kapom” , i bez ozbiljnog ulaganja Srbije, proizvodnja automobila u Kragujevcu staje. Verovatno odmah posle izbora, jer to su neprijatne teme, i poraz ove Vlade. Pravo je pitanje da li Srbija može da ima fabriku novih automobila? Naša kupovna moć u Srbiji je na nivou one od pre 10 godina, dakle standard stanovništa nije nimalo bolji. Plate jesu nominalno veće, ali je sve skuplje dva puta nego pre 10 godina, inflacija u evro zoni i kod nas je pojela povećanje plate, i loše vođenje politike i socijalne politike u Srbiji. Bojim se ministri sa kupljenim diplomana ne mogu Srbiju da izvuku iz čabra, iako su mnogi Srbi ubeđeni da je kupljena diploma normalna stvar, i da zapravo nije važno ni obrazovanje ni znanje. Izbori su uskoro, pa je prilika na radnici u Kragujevcu, ali i svi radnici u Srbiji porazmisle za koga treba glasati, ili je možda bolje da ne razmišljaju, jer ljudi sa nedovoljno informacija, a puno predubeđenja nisu oni koji su prave, realne promene. Proizvodnja automobila itekako zavisi od politike, i političkih odluka! Srbi kažu DS nije valjao, dolazak FIAT-a nije valjao, eto sada SNS valja, i skoro sigurni odlazak FIAT-a valja. Niti kažem da je DS bolji od SNS-a, niti da je SNS bolji od DS-a, samo vam iznosim činjenice. A sad da li je 1 + 1 kod Srba 2 ili ne, to je pravo pitanje, i pravo je pitanje da li naši radnici žele da rade ili žele platu? Oni koji žele da rade i zarade odavno nisu u Srbiji, tako da nemojte se čuditi što su nam rezultati izbora takvi kakvi jesu. Ne može da postoji fabrika automobila u državi u kojoj je beda, i u kojoj samo 3% stanovništa ima dovoljno novca da kupi nov auto (podatak od direktora uvoznika automobila u Srbiji). Fabrika može da postoji u državi, gde je moguće plasirati bar 30% proizvedenih automobila.Davati 70.000 evra po otvorenom novom radnom mestu ako je u pitanju strana kompanija je za budućnost Srbije katastrofalna! Zašto se taj novac ne uloži u svako domaćinstvo u Srbiji koje se bavim poljpprivredom, turizmom, i zašto se ta novačna inekcija ne obezbedi za domaće firme koje žele da otvore nove pogone sa 100 ili 300 zaposlenih? Da li je potrebno da FIAT ode iz Srbije, pa da se ponovo vrati, i eto od Srbije odnosno od svih nas 70.000 evra za svako radno mesto! Zašto se nemačkom Bosch – u daju ogromne pare da bi kod nas pravio brisače? Stvarno sofisticirana tehnologija (ali neko mora i to da prozvodi – Nemci misle da nismo za bolje kao što misle da nam Kosovo tek tako mogu oteti). Profit ide Bosch-u, a to plaćamo svi mi koji živimo u Srbiji! Prosto bravo! Jeste to osmislio “genijalni” g.Dinkić, ali zar su iz SNS-a morali toliko revnosno da slede njegovu politiku (za vreme Dinkića davalo se ipak manje novca)? Ali ako narod Srbije kaže da je g.Vučić genijalan onda je to tako – ja se slažem sa narodom!\nFiat 500L?, forum Fiat, Kragujevac, Kragujevac FIAT, mobile de, najbolji auto, najboljiauto.com, pitajte aleksandra todorovica, Posle samo dva radna dana u martu FIAT stao!, test FIAT 500L, Utisci FIAT


Beta 2. jula 2020. 14:40\n„U najširi opozicioni front za opstanak države potrebno je da udju i ugledni intelektualci, javne ličnosti i svi gradjani koji su protiv aktuelne vlasti, pa i oni medju dosadašnjim pristalicama vlasti koji vide kuda vodi ovaj put kojim je vlast krenula“, naveo je Obradović u saopštenju.\n„Novi Krizni štab i nova, prelazna Vlada su pitanje spasa naroda i države. U ovoj prelaznoj Vladi treba da budu samo nestranački stručnjaci, bez bilo koga od lidera sadašnje vlasti i opozicije i njen zadatak, izmedju ostalog, treba da bude oslobodjenje medija i priprema uslova za slobodne i poštene izbore za devet meseci“, dodaje Obradović.\nObradović je istakao da će na sutrašnjoj konferenciji za medije u Čačku predstaviti predlog „Sporazuma izmedju vlasti i opozicije o prevazilaženju aktuelne političke krize u Srbiji“.\n„Bez novih i pravih pregovora izmedju vlasti i ujedinjene srpske opozicije stvari će biti samo još gore i taj negativan scenario treba izbeći novim vanrednim izborima na svim nivoima, jer je neodrživa politička situacija da niti na jednom nivou parlamentarizma u Srbiji nema opozicije u skupštinama“, naveo je Obradović.\nOn je ocenio da Srbija „klizi“ u anarhiju i raspad države.\n„Demokratija je umrla, izbori su laž do te mere da se ne zna ni prava izlaznost, a kamoli pravi rezultati, vlast lažira čak i broj novozaraženih i umrlih. Vlastodršcima i lekarima u Kriznom štabu više niko ne veruje niti bilo kome mogu biti autoritet. Gradjani su prepušteni sami sebi“, naveo je Obradović u saopštenju.


Home / Ekologija / Ekološki demonstranti blokirali pet londonskih mostova\nStotine demonstranata blokirale su danas mostove u centru Londona da bi skrenule pažnju javnosti na opasnost od klimatskih promena i zatražile od vlade da to ozbiljno shvati i preduzme mere.\nGrupa nazvana “Pobuna protiv izumiranja” (Ekstinkšn rebelion Extinction Rebellion), pozvala je na proteste na mostovima danas u okviru koordinsane nedelje akcija širom zemlje da se osudi “kriminalno nedelovanje” vlade u borbi protiv klimatskih promena.\n“Danas je dan pobune. Zauzimamo mostove Londona, pre nego što se svi urušimo”, navodi se u saopštenju tog pokreta koji je pozvao da se blokira pet mostova u centru Londona, uključujuži i Vestminsterski most, prenosi agencija Frans pres.\nDžek Goldborn iz te organizacije kaže da će danas aktivisti pokazati koliko je ljudima dosta i koliko im je potrebna promena, navodi se u saopštenju.\nOrganizatori su rekli da je danas na proteste izašlo oko 6.000 ljudi.\nPokret traži da vlada preduzme mere da se do 2025. smanji na nulu emisija ugljen dioksida, koji izaziva pojavu staklene bašte, i da se uspostavi skupština gradjana koja bi nadzirala te mere.\nLondonska policija je saopštila da su vozila hitnih službi imala teškoće da se kreću Londonom zbog pet blokiranih mostova, prenosi agencija AP. Policija je navela da je pozvala demonstrante da se okupe na jednom mostu, Vestminsterskom mostu, gde bi mogla da pomogne da se protest održi na organizovan način.\nOva blokada deo je niza akcija organizovanih ove nedelje tokom kojih je više od 50 ljudi uhapšeno.


Na konferenciji o biomasi „Stanje i razvoj korišćenja biomase u energetske svrhe u Republici Srbiji“ koja je održana juče u PKS ocenjeno je da biomasa predstavlja budućnost daljinskog grejanja u Srbiji, ali da se njena upotreba može proširiti i na druge delatnosti.\nKonferenciju je otvorio potpredsednik Privredne Komore Srbije, gospodin Raša Ristivojević, koji je tom prilikom izjavio da je potrebno investiranje u obnovljive izvore energije kako bi se omogućio razvoj privrede, ali i očuvanje životne sredine.\nIstakao je i da su za proizvodnju energije iz biomase najpogodnija kogenerativna postrojenja zbog toga što se kao proizvod dobija i toplotna i električna energija. Osim na kogenerativna postrojenja, trebalo bi se fokusirati i na proizvodnju biogoriva, ali i na korišćenje biomase umesto fosilnih goriva. Takođe, zakoni u Srbiji u oblasti obnovljivih izvora energije se moraju uskladiti sa onima u Evropskoj Uniji kako bi došlo do progresa.\nGospodin Dejan Novaković, državni sekretar Ministarstva energetike, razvoja i zaštite životne sredine, izjavio je da će sledeće godine biti osnovan Budžetski fond za energetsku efikasnost iz koga će se finasirati projekti u oblasti obnovljivih izvora energije, a predviđa se da će najviše takvih projekata biti upravo iz biomase.\nPrisutni na konferenciji su izrazili želju da se uskoro otpočne sa projektom „Smanjenje barijera za brži razvoj tržišta biomase“ koji je proizvod zajedničke saradnje Ministarstva energetike, razvoja i zaštite životne sredine, Privredne Komore Srbije i Razvojnog programa Ujedinjenih Nacija (UNDP).


Naslovna » Turizam » Hoteli u Beogradu » Hotel Bali Paradizo\nKatarina Vidaković 5. juni 2014. Hoteli u Beogradu Postavite komentar\nHotel sa četiri zvezdice nalazi se na mirnoj lokaciji u zemunskom naselju Altina, na manje od deset minuta vožnje od aerodroma „Nikola Tesla“, poslovnog centra Novog Beograda, Sava centra…\nProstrane luksuzne sobe i apartmani sa nameštajem u kombinaciji finih tkanina, drveta i ratana opremljene su i radnim stolom, LCD televizorom sa kablovskim programima, klima uređajem, mini barom, sefom, bežičnom internet konekcijom, a u cenu je uračunato besplatno korišćenje brojnih spa, wellness i fitness sadržaja.\nObjekat ima sopstveni parking, gostima je na zahtev dostupan limo servis i brojne usluge uobičajene za hotele visoke kategorije.\nČak i indonežanske palme\nRestoran Bali Paradizo sa pogledom na baštu je ekskluzivan prostor namenjen posebnim iskustvima, uz perfektnu ponudu specijaliteta internacionalne i domaće kuhinje.\nWellness i spa centar pored đakuzija, saune, turskog kupatila, rimskog tepidarijuma i slane sobe nudi veliki broj vrhunskih masaža, uključujući i istočnjačke.\nVelik bazen u hotelu sa ozonizovanom toplom vodom, đakuzijom, ležaljkama, savršeno je mesto za relaksaciju. Dva bazena na otvorenom okružena su suncobranima, ležaljkama i sojenicama karakterističnim za indonežanske plaže, u kojima se gosti mogu osvežiti napitkom, koktelom ili probati specijalnu ponudu bara i restorana.\nTreninge u najsavremenije opremljenoj teretani vode stručni instruktori sa međunarodnim licencama.\nAdresa: Ugrinovački put 72\nTelefon: +381 11 3170 860\nTagovihotel bali paradizo hoteli hoteli u beogradu smeštaj u beogradu\nPrethodni „Trofej Beograda“ u trijatlonu na Adi Ciganliji\nSledeći „Samo ljubavnici opstaju“ u bioskopima


Zaharova: Rasplamsava se dezinformaciona kampanja protiv Rusije - 14.05.2020, Sputnik Srbija\nPortparolka Ministarstva spoljnih poslova Rusije Marija Zaharova na svojoj stranici na Fejsbuku skrenula je pažnju na članak Blumberga u kojem se stavlja u pitanje... 14.05.2020, Sputnik Srbija\n22:41 14.05.2020 (Osveženo: 22:40 03.08.2021)\n„Već su svi shvatili da se rasplamsala dezinformaciona kampanja protiv Rusije u kontekstu pandemije. I danas je generalni sekretar NATO-a Stoltenberg jasno postavio njen pravac: ‘Rusija i Kina u uslovima pandemije virusa korona kovid 19 šire velike količine dezinformacija, pokušavajući tako da promene svetski poredak’, napisala je Zaharova na Fejsbuku.\nRanije je ruski ambasador u Sjedinjenim Američkim Državama Anatolij Antonov poslao glavnom uredniku „Njujork tajmsa“ pismo sa zahtevom da demantuje članak o smrtnosti od virusa korona u Rusiji.\n„Njujork tajms“ je objavio članak, pozivajući se na otvorene izvore, u kojem se navodi da je smrtnost u Rusiji od virusa korona u aprilu navodno za 1,7 hiljada premašila prosek u Moskvi u poslednjih pet godina.\nU vreme objavljivanja članka, u Moskvi je bilo 642 smrtnih slučajeva, posle čega je list zaključio da postoji „značajno smanjivanje“ statistike smrti od virusa korona.\nMoskovske vlasti istakle su da se podaci o broju smrtnih slučajeva u gradu od virusa korona proveravaju pre objavljivanja i da su pouzdani.


Projekat "Moj poslanik": Arežina najaktivniji poslanik iz Timočke Krajine - Zaječarska hronika\nNajaktivnij narodni poslanik iz Timočke Krajine u protekloj godini je Radovan Arežina iz Kladova, sa liste socijalista, koji se Narodnoj Skupštini obratio čak 16 puta, rezultati su projekta “Moj Poslanik”, koji sprovodi Timočki omladinski centar. Arežini će nagrada za najaktivnijeg poslanika iz istočne Srbije biti uručena 25. marta u Nišu na redovnoj godišnjoj konferenciji projekta “Moj poslanik”, čulo se danas u TOC – u.\nGrađani su u okviru projekta mogli da ocene rad narodnih poslanika. Najveći broj ispitanika dao je ocenu 1.\nIsti stav anketirani građani imaju i o radu Narodne Skupštine, čak 54% učesnika projekta je republički parlament ocenilo jedinicom,\nKako je novianrima saopštila Dunja Marušić, Timočki omladinski centar je od aprila 2020. godine deo platforme mojposlanik.rs koju je 2016. godine pokrenulo Udruženje Proaktiv iz Niša. Cilj projekta je unapređenje komunikacije između građana i izabranih narodnih poslanika, kroz jačanje uloge građana kao pojedinaca u procesu donošenja odluka. U ovom projektu je učestovalo preko 1000 ispitanika.\nU TOC-u veruju da će građani ove godine pomnije pratiti rad svojih predstavnika u Narodnoj Skupštini, jer je u trci za parlament čak 80 kandidata iz oba timočka okruga.\nU izbornoj trci je 18 izbornih lista sa 2.880 kandidata iz cele Srbije\nKandidati iz Timočke Krajine nalaze se na 10 izbornih lista\nNa izbornim listiama je 80 kandidata iz Timočke Krajine ( 47 iz Zaječarskog okruga i 33 iz Borskog okruga)\nBroj kandidata za narodne poslanike po opštinama i gradovima:\nZaječar 21 kandidat\nBoljevac 17 kandidata\nKnjaževac 7 kandidata\nSokobanja 2 kandidata\nBor 16 kandidata\nNegotin 7 kandidata\nMajdanpek 7 kandidata\nKladovo 3 kandidata\nIzvor i foto: TOC\nTagovi: Moj poslanikRadovan Arežinatoc\nPrethodno „Srcem protiv Nato agresije“\nSledeće Uskoro nova Letnja pozornica na Fetislamu


RTCG - Radio Televizija Crne Gore - Nacionalni javni servis :: Društvo :: Saslušaće čelnike MUP-a, policije, tužilaštva / print=true\nNAPAD NA LAKIĆ 16. 05. 2018. 11:40 >> 11:44 6\nNAPAD NA LAKIĆ\n"Sa današnje sjednice treba da se pošalje poruka nadležnima da još odgovornije i savjesnije rade na rasvjetljavanju slučaja", istakao je Orlandić.\nPoslanica Marta Šćepanović podržala je inicijativu za kontrolnim saslušanjima.\nOna je kazala da će se po održavanju saslušanja dobiti kompletna slika o bezbjednosnoj situaciji u Crnoj Gori.\nPoslanik, Miodrag Vuković, kazao je da nema dileme da se trebalo sastati nakon poslednjih dešavanja i osudio napad na Lakic.\nOn je rekao da očekuje da će državni organi istrajati na otkrivanju i počinioca i nalogodavca napada na Lakić.


Zatvoren Ziđinov rudnik Jama zbog zaštite životne sredine – Objektivni\nPočetna/Ekologija/Zatvoren Ziđinov rudnik Jama zbog zaštite životne sredine\nMihajlović je rekla da ministarstva za energetiku i životnu sredinu sada rade zajedno, što ranije nije bio slučaj, kao i da su inspekcije danonoćno na terenu, kako na vodotocima tako i u rudnicima.\nOna je najavila da će u junu početi da radi Uprava za enegetsku efikasnost, koja će do 50 odsto sufinansirati troškove zamene stolarije u domaćinstvima, kao i da će do kraja leta biti realizovani prvi javni pozivi.\nFoto Tanjug / S.Radovanović, arhiva\n„Hoćemo da probamo da prve javne pozive završimo do kraja leta, to znači da na jesen već jedan deo ljudi može da krene u taj posao, a da do Nove godine možemo da kažemo da je pokrenuto bar 10 odsto domaćinstava da menjaju stolariju“, rekla je Mihajlović.\nPotpredsednica vlade i ministarka energetike izjavila je, uoči početka rasprave o setu zakona u oblasti rudarstva i energetike u parlamentu 15. aprila, da je ovo godina velikih promena i da će se narednih decenija gasiti termoelektrane u Srbiji.\nOna je rekla da se u oblasti zaštite životne sredine ne radi samo o promeni svesti građana već i o promeni investicionog plana koji treba da bude zasnovan na proizvodnji električne i toplotne energije iz obnovljivih izvora.\nNapadaju radnike koji prskaju komarce jer veruju da raspršuju virus korone!


Novo saopštenje Tenis Australije oko Novakove situacije: "Žalimo zbog uticaja na ostale igrače" - Telegraf.rs\nNakon što su se kratko oglasili posle deportacije Novaka Đokovića, odnosno njegovog gubitka na Sudu, Tenis Australija je drugog dana tačmičenja na Australijan openu izdala detaljnije saopštenje u kom su izrazili žaljenje zbog situacije koja se dogodila!\nU saopštenju se ponavljaju one reči da Tenis Australija poštuje odluke Suda, da su nedavni događaji imali uticaj na sve igrače i da zbog toga žale, te da je ovo lekcija koja je naučena.\n- Želimo jasno da poručimo da poštujemo odluke ministra za imigracije i Federalnog suda. AO 2022 je sada počeo i naš prioritet je oduvek bio da omogućimo najbolje iskustvo za sve učesnike. Tenis Australija je usko radila i sa Federalnim sudom i sa Viktorijanskom vladom tokom prošle godine kako bi organizovali da sve bude bezbedno za igrače, stručni štab i navijače što se tiče korone.\nVideo: Da li ovo Novak maše okupljenima na aerodromu? Posle australijske epopeje Đoković stigao u Srbiju


RTCG - Radio Televizija Crne Gore - Nacionalni javni servis :: Svijet :: Netanjahu: Izrael podržava osnivanje Kurdistana\nNEZAVISNOG 13. 09. 2017. 11:10 >> 10:40 1\nNetanjahu: Izrael podržava osnivanje Kurdistana\nIzraelski premijer Benjamin Netanjahu rekao je rano jutros da Izrael podržava osnivanje nezavisne države Kurda, prenijeli su izraelski mediji.\nNetanjahu je podršku za nezavisnost Kurda izražavao i ranije.Godine 2004. on je rekao da Kurdi zaslužuju svoju posebnu državu. Međutim, njegovo današnje saopštenje odraz je zvanične politike Izraela uoči mogućeg referenduma o kurdskoj nezavisnosti.\nI drugi izraelski zvaničnici, uključujući pokojnog predsjednika Šimona Peresa i ministra odbrane Avigdora Libermana, su ranije tokođe podržavali nezavisnost Kurda.\nPrije nekoliko dana je izraelska ministarka pravde Ajelet Šaked ocijenila da "Izrael i zemlje Zapada imaju veliki interes u osnivanju države Kurdistan" i da misli da je došlo vrijeme da SAD podrži taj proces.\nPrije nekoliko dana je i bivši izraelski zamjenik šefa armije general-major Jair Golan na skupu u Vašingtonu izrazio podršku kurdskoj nezavisnosti i rekao da Radnička partija Kurdistana (PKK) u Turskoj nije teroristička organizacija.\n"S moje lične tačke gledišta PKK nije teroristička organizacija, tako ja to vidim. Kada pogledate Iran na istoku, kada pogledate nestabilnost u regionu, stabilan i ujedinjen kurdski entitet usred močvare nije loša ideja", rekao je Golan, a njegov govor je privukao veliku pažnju medija u Vašingtonu, Turskoj i Iraku jer je PKK izvela hiljade napada na turske vojnike i civile tokom godina i zbog namjere vlade u iračkom Kurdistanu da održi referendum o nezavisnosti ovog mjeseca.\nSAD se tome protive i vrše pritisak na kurdsko rukovodstvo da odustane od plana. Međutim, Netanjahu je rekao da se Izrael protivi PKK i smatra je terorističkom grupom za razliku od Turske koja podržava terorističku organizaciju Hamas.\n"Izrael se protivi terorizmu u cjelini i podržava legitimne napore kurdskog naroda da postigne svoju sopstvenu državu", rekao je on.\nIzrael se već dugo sa simpatijama odnosi prema Kurdima i prva je zemlja koja je zvanično podržala planove o glasanju na referendumu, navodi agencija AP.\nBenjamin Netanjahu nezavisni Kurdistan\n"Tvrdnje cionističkih lidera - blefiranje"\nIran lagao o nuklearnom oružju\n01. 05. 2018. 2


Opštinsko veće donelo odluku da se predsedniku Srbije dodeli priznanje „Počasni građanin Opštine Smederevska Palanka“ – Palanačke novine\nOpštinsko veće donelo odluku da se predsedniku Srbije dodeli priznanje „Počasni građanin Opštine Smederevska Palanka“\nby Palanačke · 15 juna, 2021\nNa sednici Opštinskog veća Opštine Smederevska Palanka doneta je odluka da predsednik Republike Aleksandar Vučić dobije priznanje „Počasni građanin Opštine Smederevska Palanka“.\nTim povodom javnosti se obratio predsednik Opštine, Nikola Vučen.\n„Poštovani sugrađani, na sednici Opštinskog veća jednoglasno smo doneli odluku da predsednik Srbije Aleksandar Vučić dobije priznanje „Počasni građanin Opštine Smederevska Palanka“ i poslali je lokalnom parlamentu na usvajanje. Niko u poslednjih nekoliko decenija nije za Smederevsku Palanku učinio ono što je za učinio predsednik Srbije Aleksandar Vučić. Od najzaduženije i najdevastiranije opštine, koju je bivša vlast bukvalno uništila, uz pomoć predsednika Vučića postajemo respektabilna i sredina poželjna za život. Dolaskom Aleksandra Vučića na čelo Srbije Smederevska Palanka se podigla iz pepela. Kada niko nije, Aleksandar Vučić je verovao u nas, verovao je da možemo. Ispunili smo sve preduslove za obnovu putne, zdravstvene i obrazovne infrastrukture, kao i za privredni preporod naše sredine. Ovim priznanjem želimo da mu ukažemo koliko smo mu zahvalni, i da su lokalne inicijative samo deo razvojnog, i puta oporavka Smederevske Palanke, te da bi iste, bez konkretne podrške Aleksandra Vučića, od ideje do realizacije, verovatno ostale samo slovo na papiru. Živela Smedervska Palanka, živela Srbija!“\n„Palanačke“ predstavljaju Pokret „Pet do dvanaest“: INTERES NAM JE NAŠE DVORIŠTE\nOpštinski odbor Treće Srbije u Smederevskoj Palanci započeo predizborne aktivnosti: NOSE NOVI I DRUGAČIJI DUH\nNext story Palančanin Sava Lazić u finalu Svetskog prvenstva u orijentiringu\nPrevious story Pobeda Palančanina Aleksandra Markovića na MMA takmičenju u Nemačkoj


Vesti oktobar 2010\nPostavljeno, 22. oktobar 2010. godine, Novi Sad.\nUsvojene izmene finansijskog plana Fonda, uskoro novi javni pozivi\nVlada Vojvodine dala je saglasnost na izmene i dopune finansijskog plana Fonda za pružanje pomoći izbeglim, prognanim i raseljenim licima za 2010. godinu. Time su se stekli uslovi da Fond u najskorijem roku raspiše nove javne pozive za stambeno zbrinjavanje izbeglica u pokrajini putem otkupa seoskih kuća i dodele paketa građevinskog materijala.\nNa osnovu usvojenih izmena, određena je namena sredstava koja su Fondu dodeljena za ovu godinu, a koja neće biti utrošena na stambeno zbrinjavanje stanara u registrovanim kolektivnim centrima na području Vojvodine. Na taj način je za otkup kuća izbeglim i raseljenim licima u Vojvodini obezbeđeno dodatnih 40 miliona dinara, dok će još 17,8 miliona dinara biti utrošeno za pomoć u građevinskom materijalu. Zahvaljujući razumevanju i podršci koju Vlada Vojvodine pruža Fondu, putem ovih programa, stambeno će biti zbrinuto još oko 120 izbegličkih i raseljeničkih porodica u Vojvodini.\nFond je letos pokrenuo program stambenog zbrinjavanja sadašnjih stanara u kolektivnim centrima u Pančevu i Deliblatu (opština Kovin) u kojem je svim porodicama koje žive u tim centrima ponuđena pomoć u vidu otkupa seoskih domaćinstava i dodele paketa s građevinskim materijalom. Mogućnost da koristi ovaj vid pomoći želi da iskoristi dvadesetak izbegličkih porodica u pomenutim centrima, a procedura dodele je u završnoj fazi.\nIstovremeno, Fond završava i program otkupa seoskih kuća koji realizuje zajedno s beogradskom kancelarijom UNHCR-a, u kojem će za 35 izbegličkih porodica biti otkupljene kuće u šest opština i gradova u pokrajini - Šidu, Pančevu, Novom Sadu, Somboru, Apatinu i Subotici.


Svetska banka dala novu procenu: Pad privrede Srbije - 3, umesto - 3,5 odsto - Biznis Telegraf.rs\n22/10/20 | 17:12\nPad dodate vrednosti u drugom kvartalu bio je najveći u sektorima usluga i industrije, ali je u poljoprivredi rast bio pozitivan, kažu u Svetskoj banci\nSvetska banka je početkom oktobra, u ažuriranom oktobarskom izveštaju o ekonomskim izgledima zemalja sveta u uslovima pandemije Kovid-19 prognozirala bolje izglede Srbije u odnosu na raniju projekciju, pa je smanjila prognozu pada BDP-a naše zemlje sa 3,5 na tri odsto.\nU ovom novom, redovnom ekonomskom izveštaju za Zapadni Balkan, dostavljenom medijima, Svetska banka navodi da će pad BDP Srbije biti manji nego u ostatku regiona.\nUprkos usporavanju ekonomije, stopa nezaposlenosti je, kaže se u izveštaju, u drugom kvartalu 2020. bila na istorijskom minimumu od 7,3 odsto, zahvaljujući državnom programu fiskalnih podsticaja.\nIpak, kako ističe SB, pomoć srpskoj ekonomiji da prebrodi pandemiju imala je cenu: fiskalne podsticajne mere sada čine skoro 13 odsto BDP-a, što će dovesti do projektovanog fiskalnog deficita od 7,6 odsto.\nOčekuje se da će oporavak početi u 2021. i da će se rast vratiti na prethodnu putanju u srednjem roku. Nakon solidnog rasta od 4,2 odsto u 2019, Srbija se u 2020. suočava sa recesijom od tri odsto usled krize izazvane kovidom19, navodi Svetska banka. Ova godina je počela dobro, BDP je porastao za 5,1 odsto u prvom kvartalu, ali je rast skliznuo u negativnu teritoriju sa primenom državnih mera za kontrolu širenja pandemije kovida19.\nPreliminarne procene ukazuju na to da je u drugom kvartalu BDP pao za 6,4 odsto, mada je ovaj rezultat bolji nego u susednim zemljama, gde je pad BDP-a u proseku iznosio 11,5 odsto.\n- Dugotrajna kriza izazvana kovidom-19 tokom leta, izbori, usporavanje zakonodavne aktivnosti i ekonomska kretanja širom sveta uticaće na rast u ovoj godini. Još jedan razlog za sporiji oporavak u drugoj polovini 2020. jeste visoka osnovica za poređenje iz druge polovine 2019. godine -\nPad dodate vrednosti u drugom kvartalu bio je najveći u sektorima usluga i industrije, ali je u poljoprivredi rast bio pozitivan, kažu u Svetskoj banci.\nTakođe, u drugom kvartalu 2020. u odnosu na 2019. na tržištu rada bilo je 183.000 ljudi, a među njima je 132.000 prethodno imalo posao u sivoj ekonomiji, pa je nezaposlenost pala na rekordno nizak nivo od 7,3 odsto.\nDržavni paket mera pomoći privredi doveo je do rekordno visokog deficita od 4,8 odsto godišnjeg BDP-a u drugom kvartalu, uz rast javnog duga od 6,1 procentnih poena od decembra 2019. na 59 odsto BDP-a na kraju juna 2020.\nUticaj mera podrške na privredu je bio pozitivan, ali Svetska banka sugeriše da bi i manje izdašan, ali bolje ciljan paket mogao da ostvari isti uticaj, kao i da su najteže pogođena preduzeća mogla da dobiju obimniju pomoć, čime bi se efekti pandemije ublažili još više dok bi se fiskalni troškovi programa snizili.\nNiska inflacija i snažna pozicija Narodne banke Srbije (NBS) predstavljale su snažan temelj za odgovor monetarne politike na pandemiju. Inflacija je u 2019. bila stabilna na niskom nivou, kakva je ostala i do kraja avgusta 2020, pri čemu je rast cena iznosio 1,9 odsto, kažu u Svetskoj banci.\nPandemija je prouzrokovala i usporavanje kreditne aktivnosti banaka pa je ukupna vrednost novih kredita odobrenih privredi smanjena za 24,2 odsto u drugom kvartalu u poređenju sa istim periodom prošle godine, a iznos novih investicionih kredita privredi opao je za 47,1 odsto.\nNenaplativi krediti nastavili su silaznu putanju, sa 4,1 odsto u decembru na 3,7 odsto u junu. Mada je deficit tekućeg računa izražen u evrima bio niži za 11 odsto nego godinu dana ranije, njegovo učešće u BDP-u dostiglo je 2,9 odsto.\nDeficit bi, smatra Svetska banka, mogao još porasti, ako se realizuju pojedine potencijalne obaveze, što bi, posledično, povećalo javni dug.\nPored neizvesnosti koja preti globalnoj privredi, osnovni scenario suočava se i sa unutrašnjim rizicima.\nMogu se realizovati potencijalne obaveze koje utiču na javne finansije i to naročito one koje se odnose na pogoršanje rezultata poslovanja javnih preduzeća, Telekoma Srbija, Er Srbija, pored onih koja se već dugo suočavaju sa finansijskim izazovima kao što su Železnice i Srbijagas, smatraju u Svestskoj banci.\nRazvoj politickih prilika, posebno u pogledu pregovora o Kosovu, mogao bi da skrene pažnju vlade sa sprovođenja neophodnih reformi, od kojih su sa stanovišta rasta najvažnije one koje se tiču unapređenja poslovnog okruženja.\nPostoje i faktori koji mogu da dovedu do manjeg pada ove godine i do bržeg rasta sledeće godine, uglavnom odnoseći se na brži oporavak izvoza, strane direktne investicije i domaću tražnju. Sa druge strane, oni uglavnom zavise od brzine sprovođenja strukturnih reformi, procesa priključenja EU i dešavanjima na svetskim tržištima, zaključila je Svetska banka.\nrognoza svetske banke


Slovenija: Tri kineske ponude za preuzimanje Gorenja\nZa preuzimanje najmanje 50 posto udjela u Gorenju, stigle su tri ponude iz Kine. Radi se o kompanijama Qingdao Haier, Midea i Hisense Electric, doznaje se neslužbeno.\nGrupa Gorenje ostvarila je u prošloj godini prihod od 1,24 milijarde eura i čistu dobit od 1,2 milijuna eura, prema nerevidiranim podacima koje je slovenski proizvođač kućanskih aparata objavio u petak, prenosi poslovni.hr.\nPrihodi su povećani za 0,4 posto u odnosu na 2013. godini, a ostvarene prošlogodišnje rezultate u kompaniji ocjenjuju dobrima, s obzirom da je Gorenje u 2013. imalo 25 milijuna eura gubitka.\nI prošle su godine na Gorenje jako utjecale prilike u Rusiji i Ukrajini, na tržištima na koja mnogo izvozi.\nGorenje je lani u odnosu na prošlu godinu povećalo dobit iz poslovanja (EBIT) za gotovo petinu, na 43,5 milijuna eura, te povećalo financijsku stabilnost jer je dug tvrtke smanjen za 27 milijuna eura i sada iznosi 331,8 milijuna eura, navelo je Gorenje u priopćenju za javnost.


RT raskrinkao najstrašniju laž o Siriji - Sputnjik Srbija\n02:37 07 Avgust 2020\nRT raskrinkao najstrašniju laž o Siriji\n11:39 08.06.2017 Preuzmite kraći link\nNovinari RT su uspeli da raskrinkaju jednu od najstrašnijih laži o Siriji — priču o dečaku koji je nazvan „simbolom patnje Alepa“, izjavila je glavna urednica RT i Sputnjika Margarita Simonjan.\nKrvavo lice propagande: Otkrivena istina o sirijskom dečaku, simbolu Alepa (video)\n„Naši novinari su raskrinkali jednu od najstrašnijih laži o Siriji. Sledeći put ćemo povesti sa sobom Kristin Amanpur i sve koji žele, samo ako budu imali hrabrosti da razgovaraju sa dečakom Omranom i njegovom porodicom“, izjavila je Margarita Simonjan.\nRanije je zvanična predstavnica Ministarstva inostranih poslova Rusije Marija Zaharova izjavila da mnogobrojni igrači, kako u regionu tako i van njega, pokušavaju da iskoriste lažne informacije radi smene režima u Siriji.\nPrekjuče je otac Omrana Dakniša ispričao za RT da su „beli šlemovi“ dugo fotografisali njegovog sina, pre nego što su mu pružili pomoć. On je izjavio da je težina njegovih rana preuveličana i da su fotografije iskorišćene za njihove ciljeve.\nZapadni mediji su 2016. objavili šokantne snimke sa dečakom Omranom koji je spasen iz porušene zgrade tokom vazdušnog napada u Alepu.\nZapadni novinari takođe su za napade okrivili vladu Bašara el Asada i ruske vazdušno-kosmičke snage. Ministarstvo odbrane Rusije negiralo je ove tvrdnje i dalo niz dokaza da nema veze sa ovim incidentom.\nNovinarka Si-En-Ena Kristin Amanpur je u intervjuu sa šefom ruske diplomatije Sergejem Lavrovom njemu pokazala fotografiju dečaka i pitala da li može da navede njegovo ime.


Microsoft – BEST Niš\nMicrosoft razvojni centar Srbije (MDCS) osnovan je 2005. godine kao četvrti razvojni centar kompanije Microsoft na globalnom nivou. MDCS je specijaliziran za softverski inženjering i primenjenu matematiku i trenutno zapošljava 200 visoko kvalifikovanih inženjera.\nMDCS je stvoren sa misijom da aktivno učestvuje u razvoju novih Microsoftovih tehnologija zapošljavanjem jedinstvenih lokalnih talenata iz Srbije i doprinoseći komponentama nekim od Microsoftovih premijera i najinovativnijih proizvoda. MDCS postaje široko prepoznat u Microsoftu kao centar izvrsnosti za sljedeće domene: računarske algebra motore, prepoznavanje uzoraka, klasifikacija objekata, računarska geometrija i jezgro baznih sistema. Zajednička tema koja objedinjuje sve napore unutar razvojnog centra je primena matematike.\nTim MDCS-a sastoji se od softverskih inženjera sa solidnim iskustvom u industriji i novim diplomcima sa zajedničkom osobinom – gladju za usavršavanjem. Tim takođe broji najveću koncentraciju prvaka na međunarodnim matematičkim i programskim takmičenjima kao što su Olimpijada, ACM i Imagine Cup.\nNaši timovi su sastavljeni od ljudi koji razumeju i podržavaju jedni druge i rade u atmosferi gde svako od nas ima priliku da raste, kako profesionalno tako i lično.\nAko ste zaljubljenik u računarstvo, inženjerstvo, matematiku ili prirodne nauke i u stvaranje računarskog softvera, stažiranje u MDCS-u je odlično mesto za započinjanje svoje vaše.\nZapošljavamo talentovane i motivisane softverske inženjere koji su strastveni u istraživanju, potražnji novih izazova i rešavanju dubokih tehničkih problema. Imate priliku da povećate rast svoj karijere kroz rad sa najboljim inženjerima na planeti koji se nalaze u Srbiji i širom sveta. Za više informacija posetite veb stranicu Microsoft Development Centra Srbija.


Svaki četvrti potrošač u Srbiji se žali na kvalitet obuće\nIzvor: Radio Televizija Vojvodine, 14.Dec.2019, 19:10\nTrend, ne baš pozitivan da se kvalitet obuće i dalje najviše reklamira, nastavlja se. U većini slučajeva dodatni problem potrošačima predstavlja dug reklamacioni proces za obuću, koja i nije baš jeftina.\nZašto se svaki četvrti potrošač u Srbiji žali na kvalitet obuće? Odgovor bi pre pre svega trebalo tražiti u nedovoljnoj kontroli robe pre njenog stavljanja u promet, pa tek onda govoriti o pravima i obavezama potrošača i dobroj poslovnoj praksi prodavaca.\nRok da trgovac odgovori na reklamaciju je osam dana, a za 15 dana je u obavezi da je reši. U roku od šest meseci potrošači imaju pravo na zamenu, popravku ili povrat novca i u tom periodu je teret dokazivanja na trgovcu, a nakon toga na potrošaču....


Akcija "Krov nad glavom" protiv izvršitelja i izbacivanja ljudi na ulicu\nAkcija „Krov nad glavom“ protiv izvršitelja i izbacivanja ljudi na ulicu\nZdružena akcija “Krov nad glavom” je Inicijativa građana koja okuplja organizacije i pojedince ujedinjene u borbi za pravo na stanovanje. Nju su pokrenuli: Ko gradi grad, Ne da(vi)mo Beograd, Socijaldemokratska unija, Jednakost, Reci NE Izvršiteljima, 7 zahteva, Marks21, Čuvari/ke vatre i Beogradska omladinska akcija.\nOva inicijativa se bori protiv izbacivanja ljudi na ulicu i zalaže se za ukidanje privatnih izvršitelja, koji prema njihovim mišljenju samo uvećavaju siromaštvo i beskućništvo. Do sada su uspeli da spreče nekoliko prinudnih iseljenja građana.\n“Izvršenje je sistemski nepravedan postupak, organizovan je tako da štiti jače, da slabima ne daje nikakvu šansu, a da su oni koji rade za jače uvek u pravu”, objašnjava Ivan Zlatić iz ove Inicijative.\n“Vlast nema nikakav motiv da radi u interesu običnih građana, a ima svaki motiv da radi u interesu korporacija, banaka, investitora,“poslodavaca“. Jedino pritisak građana može da natera vlast da radi u našem interesu, i to važi za svaku vlast u sistemu u kom živimo. Iluzija da je moguće nešto poput „partnerstva“ vlasti i građana, jakih i slabih, moćnih i nemoćnih, je jedan od razloga zašto smo danas ovako obespravljeni”, smatra Zlatić.\n“Za poslednjih trideset godina prošli smo kroz spiralu protesta i masovnih akcija koje su jedna za drugom izneverile očekivanja građana i menjale njihove živote na gore. Kada se ove dve prepreke reše, organizovanje ide dosta jednostavno, ljudima ne treba mnogo da bi razumeli da se mogu osloniti samo na međusobnu solidarnost”, navodi ovaj sagovornik.\n“Najčešće ljudi rade protiv sebe tako što izbegavaju solidarnu borbu, već se oslanjaju da će im problem rešiti veze u vlastima, spletke i intrige protiv drugih ljudi u istom položaju i slično. Međutim glavni uzrok ovakvog ponašanja je siromaštvo. Ljudi su često prinuđeni da to rade, jer rizikuju da će ostati bez posla, ili bez krova nad glavom”, tvrdi Zlatić.\n“Pravo rešenje je da ne verujemo vlastima ništa, a naročito kada kažu da će biti uz nas. Imamo samo jedni druge, nema ko drugi da brine o našim interesima. A vlastima možemo verovati tek nakon što urade sve što su obećali. Ne zato što u vlastima sede nemoralni ljudi, nego prosto zato što pozicija vlasti i grđana nije takva da treba da im“verujemo“. Naprotiv, demokratija se zasniva na nepoverenju u vlast i samo tako može da funkcioniše”, zaključuje Zlatić.\n2018-12-13T01:06:36+01:0013 децембра, 2018|Društvo|


Đurić: Spremni smo na dijalog, ne i na predaju imovine | KoSSev\nĐurić: Spremni smo na dijalog, ne i na predaju imovine\nČetvrtak 20. oktobar 2016, 13:40\nIzvor: KoSSev/ Tanjug\nSrbija je uvek spremna na dijalog, ali ne i na predaju svoje imovine, rekao je danas u Briselu direktor Kancelarije za Kosovo i Metohiju Marko Đurić, poručivši istovremeno da Beograd neće sedeti skrštenih ruku. Đurić je jutros u Misiji Republike Srbije pri EU u Briselu održao sastanak sa 28 predstavnika zemalja članica i predstavnicima institucija EU.\nĐurić je novinarima u Briselu, nakon još jedne runde tehničkih pregovora sa Prištinom, rekao da neće praviti "katastrofalne ustupke i trule kompromise" na račun sopstvenog naroda.\nOn je tokom sastanka sa predstavnicima zemalja članica EU izneo stav Srbije u vezi sa Trepčom, zakonom o strateškim investicijama, ali i u vezi sa načinom na koji se tretiraju srpski predstavnici u kosovskim institucijama, javio je Tanjug.\n"Naša politika ostaje politika razgovora, ali nikada neće biti politika guranja glave u pesak, pravljenja neosnovanih ustupaka i pravljenja trulih kompromisa na račun interesa srpskog naroda. Dijalog da, ali predaja imovine, činjenje katastrofalnih ustupaka, koje bi možada želeli da iznude od nas - to nikada ne," poručio je direktor kancelarije za Kosovo i Metohiju i šef delegacije Beograda u tehničkom dijalogu sa Prištinom, Marko Đurić.\nDelegacije Beograda i Prištine danas u Briselu nastavljaju razgovore o međusobnom priznavanju diploma. Istovremeno, iz delegacije Beograda najavljuju da će predstavnicima EU postaviti i pitanje Telekoma, odnosno da li je Priština spremna na pravljenje kompromisa.\nU delegaciji Beograda tim povodom objašnjavaju da Srbija uvek pristaje na razgovor, ali ne i na "princip papira 'uzmi ili ostavi'".\nJuče su u okviru tehničkog dijaloga dogovarani i tehnički detalji o primeni sporazuma o slobodi kretanja, konkretno kako će izgledati nalepnice kojima će se prelepljivati statusni simboli na registarskim tablicama za vozila koja prelaze sa teritorije Kosova u centralnu Srbiju i obratno.\nOglašavajući se nakon prvog dana razgovora, kosovska strana je navela da se razgovaralo o uklanjanju "nelegalnih tablica koje su i dalje u upotrebi" u opštinama na Severu Kosova. Ovaj proces, dodaju, biće praćen informativnom kampanjom, a kako bi se, ističu, "stimulisao proces". Nastaviće se takođe i "sa validnošću KS tablica".\nSrpska strana navela je da je prištinska delegacija "odbila" da razgovara o Trepči, pa je razgovor o tome juče zasebno vođen sa evropskim zvaničnicima, koji su ponovili da su "primili k znanju stav Srbije". O Trepči sa međunarodnim predstavnicima, kako sami najavljuju, razgovara i Srpska lista nakon zamrzavanja svog učešća u vladi i skupštini Kosova.


Er Srbija pokrenula novu aplikaciju, olakšana kupovina karata\nBiznis Autor:Beta31. jan. 202211:29\nDomaća aviokompanija Er Srbija (Air Serbia) saopštila je da je u cilju unapređenja usluga pokrenula novu verziju mobilne aplikacije za kupovinu aviokarata, koja je dostupna za preuzimanje putem Gugl plej stora za Android telefone i Ep stora za korisnike Epl uređaja.\n„Dosadašnji korisnici ne moraju da preuzimaju novu aplikaciiju, već je dovoljno da ažuriraju prethodnu verziju“, navedeno je u saopštenju.\nNove mogućnosti aplikacije značajno će olakšati proces kupovine aviokarata i dodatnih usluga jer će korisnicima na raspolaganju biti mogućnost lakšeg pronalaska nižih cena, brži proces kupovine, vidljivost korpe za kupovinu i opcija deljenja dokumenata.\nNova aplikacija će biti lakša za rukovanje, zahvaljujući histogramu koji pojednostavljuje pretragu za niskim cenama, opciji skeniranja pasoša za lakše učitavanje putnih dokumenata i potpuno prilagođenoj mapi sedenja za bolji pregled mogućnosti izbora sedišta.\n„Nova unapređenja aplikacije predstavljaju važan razvojni korak u digitalizaciji našeg poslovanja, imajući u vidu da više od 60 odsto korisnika pristupa veb-sajtu Er Srbije sa mobilnih uređaja. Želimo da podstaknemo naše putnike da isprobaju novu aplikaciju i podele sa nama svoje utiske o stavkama koje im se učine važnim. Naš tim će im odgovoriti u najkraćem mogućem roku“, rekao je viši menadžer za e-Commerce u Er Srbiji Srđan Prokić.\nNa osnovu sprovedenih testiranja, utvrđeno je, kako je navedeno, da približno vreme potrebno za rezervaciju karte, korisniku koji nikada ranije nije koristio mobilnu aplikaciju, iznosi manje od šest minuta.\nKonstantna unapređenja veb-sajta i mobilne aplikacije nacionalne aviokompanije dovela su do značajnog porasta prodaje putem digitalnih kanala, koja je tokom prvih šest meseci 2021. godine činila 44 odsto udela u ukupnoj prodaji aviokarata.


NovaEnergija.net » PC PC – NovaEnergija.net\nRobert Tejlor, jedan od tvoraca interneta i savremenog PC-a, preminuo je u 86. godini života. Tejlor, koji je bolovao od Parkinsonove bolesti, umro je u četvrtak u svojoj kući u…\nKoliko računara u državnoj upravi koristi Internet Explorer? Koliko ih je podložno hakerima, trojancima i virusima? Ako niste izdvojili vreme da uninstalirate sve Explorere do poslednjeg, želite da ostane kao…\nJack The Ripper uskoro stiže u Assassin’s Creed Syndicate\nZloglasni Jack The Ripper i priča o istom su poznati svima, a uskoro ćemo dotičnog loviti i u Assassin’s Creed Syndicate. Ovaj DLC je smešten dvadeset godina posle dešavanja iz…\nRačunari će napravi povratak, ali je takozvana tablet revolucija sada istorija, poručuju iz kompanije Intel. Kirk Skaugen generalni menadžer Intelove klijent grupe rekao je na Intel Global Capital Summit događaju…\nKineski proizvođač Lenovo predstavio je danas prenosiv i savitljiv personalni kompjuter (PC) – “Yoga 900”. Radi se o najtanjem računaru u kategoriji uređaja koji imaju ugrađen procesor “skajlejk” (Skylake). “Yoga…\nOvo je zaključak dve komplementarne tržišne analize. Prema tvrdnjama IDC-ja, PC tržište će se ove godine smanjiti za čak 8.7 procenata. Prognozira se da će ukupno biti prodato 281.6 miliona…\nKina ukida zabranu za prodaju konzola za igre\nKina je najavila ukidanje zabrane za prodaju konzola za video igre u najmnogoljudnijoj zemlji sveta, a to otvara ogromne mogućnosti za kompanije kao što su Sony, Microsoft i Nintendo. Ova…


Komšije su bitne za zdravlje srca, evo zašto...\nAko spadate u onu grupu ljudi koja ne voli da se preterano druži sa komšilukom, možda ćete posle ovog saznanja promeniti mišljenje.\n11.08.2014 | 12:48h ► 16:24h Vašington / Bagdad\nIrak: Predsednik poverio Abadiju formiranje vlade\nPosle višemesečnih političkih prepirki, irački predsednik Fuad Masum poverio je Hajderu Abadiju, koga je šiitska koalicija predložila za premijera, da formira novu vladu u roku od 30 dana, izjavio je danas portparol glavne šiitske koalicije.\nJoksimović: Očekivano osciliranje podrške građana EU\nUobičajeno je da procenat podrške građana pristupanju Evropskoj uniji oscilira tokom procesa pridruživanja, izjavila je za današnju "Politiku" ministar bez portfelja zadužena za evropske integracije Jadranka Joksimović.\nDačić i Fon Habsburg: Podrška Austrije putu Srbije u EU\nInteres Austrije je da Srbija što pre uđe u Evropsku uniju, saopštila je danas Kancelarija Vlade za saradnju sa medijima nakon sastanka predsednika Vlade u tehničkom mandatu Ivice Dačića i autrijskog političara Karla fon Habsburga.\nPodrška Obami manja nego ikad\nSve više Amerikanaca ne odobrava spoljnu politiku predsednika Baraka Obame i tek 40 odsto građana smatra da su njegovi postupci dobri, što je nikad manja podrška javnog mnjenja aktuelnom šefu države, pokazalo je istraživanje agencija AP i GfK.\nGrađani za to da Vučić bude premijer, većina za vanredne izbore\nAmbasade u Srbiji podržale održavanje Parade ponosa\nAmbasade više evropskih zemalja, Kanade i Australije podržale su danas održavanje Parade ponosa u Beogradu i pozvale srpske vlasti da obezbede miran i siguran ambijent za učesnike povorke.\nPolovina građana za ulazak Srbije u EU\nUkoliko bi sutra bio održan referendum sa pitanjem ‘Da li podržavate učlanjenje Srbije u EU?’, 50 odsto građana Srbije glasalo bi za, 24 odsto bi glasalo protiv, 19 odsto ne bi glasalo, dok osam odsto ne zna šta bi odgovorilo, rezultat je...\nPrva ... ◄ Nazad 70 71 7273 74 75 76Napred ►


Majkama beba rođenim tokom januara 2022. godine u Lazarevcu uručena dečija kolica - Beogradski Portal\nMajkama beba rođenim tokom januara 2022. godine u Lazarevcu uručena dečija kolica\nU Velikoj sali GO Lazarevac danas su majkama beba koje su rođene tokom januara 2022. godine, kao poklon od opštine Lazarevac uručena savremena tropoložajna dečija kolica. Majkama su dečija kolica uručili predsednik GO Lazarevac Bojan Stević, njegov zamenik Tomislav Rikanović i predsednik Skupštine Bojan Sinđelić.\nPredsednik GO Lazarevac Bojan Stević u svom obraćanju prisutnim roditeljima čestitao je prinove i poželeo im ovom prilikom uspešno roditeljstvo uz puno zdravlja i sreće.\nMislim da će ovaj vid poklona u vidu dečijih kolica, koja su po mom mišljenju zaista dobra i kvalitetna biti prava pomoć opštine u odrastanju vaše dece, kazao je Stević i dodao da opština Lazarevac veliku pažnju i brigu usmerava ka najmlađim sugrađanima, a da je dokaz tome i današnja podela izuzetno kvalitetnih kolica sa nosiljkama majkama beba koje su rođene tokom januara 2022. godine.\nStević je ovom prilikom najavio da će se i u narednom periodu nastaviti sa podelom poklon dečijih kolica svim majkama beba koje na svet dođu tokom ove godine, a već tokom marta, opština će započeti i podelu auto sedišta, za svu decu rođenu u 2021. godini.


Evo ko i pod kojim uslovima može da izvozi voće i povrće u Rusiju - Edukaplus\nEvo ko i pod kojim uslovima može da izvozi voće i povrće u Rusiju\nDa bi mogla da bude upisana u ovaj registar, firma mora da ima hladnjaču kapaciteta najmanje 500 tona za voće, odnosno 200 tona za povrće. Takođe, izvoznik mora da ima prostor za klasiranje i pakovanje voća i povrća, kao i prostor za fitosanitarni pregled. U firmi-izvoznici mora da bude zaposleno stručno lice odgovorno za zaštitu bilja, koje ima visoko obrazovanje poljoprivredne struke na studijama drugog stepena. Takođe, firma mora da ima sopstvenu ili ugovorenu proizvodnju voća i povrća.\nPodsetimo, mediji su u septembru prošle godine spekulisali o tome da bi Ruska fitosanitarna inspekcija Roseljhoznadzor mogla da ograniči uvoz voća iz Srbije, jer je otkriveno više slučajeva zaraženih proizvoda, što je Ministarstvo poljoprivrede, šumarstva i vodoprivrede Srbije demantovalo.\nSve odredbe iz navedene uredbe pogledajte u PDF-u.


Struènjaci FBI-ja svedoèili o al-Kaidi - 2001-12-19\nDžej Karuzo, vršilac dužnosti pomoænika direktora FBI-ja u Odeljenju za suzbijanje terorizma, oklevao je da pred èlanovima senatskog Pododbora za spoljne odnose proceni vojnu kampanju u Avganistanu, koju predvode Sjedinjene Države:\n”Prerano je reæi, sa stanovišta bezbednosti, kako æe tekuæa vojna kampanja u Avganistanu uticati na al-Kaidu i njenu sposobnost za buduæe operacije.“\nKaruzo je rekao da su odluènost i budnost kljuèni za uspeh te misije:\n”Jedna je stvar poremetiti organizaciju kakva je al-Kaida, a druga razbiti je i uništiti. Ovo zaista mora da ostane medjunarodna akcija. Sve agencije u okviru amerièke vlade moraju ostati budne i moraju nastaviti da saradjuju kako bi uništile ovu opasnost po èitavo èoveèanstvo, znanu kao al-Kaida.“\nDžej Karuzo je izneo gledište da su logori za obuku i utoèišta al-Kaide uništeni u kampanji bombardovanja, ali da bi æelije te organizacije, rasute po svetu, mogle i dalje da predstavljaju opasnost za Sjedinjene Države. Drugi funkcioner Odeljenja za suzbijanje medjunarodnog terorizma, Tomas Vilšir, dodao je da Sjedinjene Države ne bi smele to da izgube iz vida dok pokušavaju da pronadju vodju al-Kaide, Osamu bin Ladena:\n”Sposobnosti i domašaj te organizacije dostigli su kritiènu masu. Dugo su se pripremali za to pa je stoga, po mom mišljenju, kampanja protiv njihovih utoèišta u Avganistanu isto toliko znaèajna, ako ne i znaèajnija, od potrage za bin Ladenom i dvojicom njegovih najviših saradnika.“\nAmerièki vojni funkcioneri priznaju da postoji moguænost da su neki od pripadnika al-Kaide prešli u Pakistan. Ta zemlja je pojaèala trupe na svojoj granici u nastojanju da zaustavi èlanove te teroristièke organizacije koji su u bekstvu.


MER uz podršku EU i EBRD radi na unapređenju komunikacije za MMSP\nMinistarstvo ekonomskog razvoja i turizma\nMinistarstvo ekonomskog razvoja uz podršku EU i EB...\nMinistarstvo ekonomskog razvoja uz podršku EU i EBRD radi na unapređenju komunikacije sa mikro, malim i srednjim preduzećima\nObjavljeno: 13.04.2022. • 07:21 Autor: Ministarstvo ekonomskog razvoja\nU nizu projekata koje Ministarstvo ekonomskog razvoja sprovodi posredstvom EU fondova, posebno je važan projekat koji se realizuje u saradnji sa EBRD a koji obuhvata uspostavljanje integrisane IT platforme „jedinstvena kontaktna tačka za mikro, mala i srednja preduzeća (Single Access Point for SMEs)“.\nNovina koju ovaj IT portal uvodi podrazumijeva dostupnost svih informacija od značaja na jednom mjestu što će olakšati preduzećima poslovanje i pojednostaviti procese dobijanja dostupne finansijske i nefinansijske podrške.\nCilj projekta je da se na jednom mjestu preduzeće može informisati u vezi svih pitanja, od onih najjednostavnijih koja se odnose na način registracije preduzeća, do složenijih pitanja poput promjena zakona i propisa koja utiču na sektor u kojem obavljaju svoju djelatnost, kao i svih raspoloživih podsticajnih mjera. Dakle, cilj je stvoriti jednu adresu (single access point) koja će sadržati odgovore na pitanja od značaja za privrednike i posredstvom koje se preduzeća mogu obratiti nadležnim institucijama za sve dodatne informacije, savjete i pomoć.\nIT portal će biti dodatno obogaćen jasnim vizuelnim prikazom procesa prijave na različite konkurse, uslovima koje preduzeća moraju da ispune kako bi mogli da iskoriste različite nacionalne i EU fondove, najčešće greške i nedoumice u procesu apliciranja, uz kontakte komercijalnih i razvojnih banki koje nude povoljne kredite i savjetodavnu podršku za mikro, mala i srednja preduzeća.\nU prethodnom periodu, sprovedene su pripremne aktivnosti koje su podrazumijevale: 1) identifikovanje optimalnog sadržaja portala koji će biti relevantan za iskazane potrebe mikro, malih i srednjih preduzeća, 2) nedostatke u postojećim komunikacionim kanalima, 3) kao i aktivnosti resornog Ministarstva i Vlade koje se odnose na mehanizme podrške mikro, malim i srednjim preduzećima.\nU Crnoj Gori 99% svih preduzeća čine mikro, mala i srednja preduzeća, što Ministarstvo dodatno obavezuje da ovom sektoru posveti više pažnje i resursa, kako bi se što prije poboljšala i debirokratizovala komunikacija u vezi svih pitanja koja su značajna za preduzeća kroz inovativne, razumljive i atraktivne sadržaje koji su dostupni u svakom trenutku i uvijek ažurirani.\nMala i srednja preduzeća unapređenje komunikacije\nFINNO platforma nudi informacije o dostupnim finansijskim instrumentima podrške za MSP 15.06.2021.\nPrilika za mlade preduzetnike iz Crne Gore da steknu iskustvo u inostranstvu 26.11.2021.\nPodrška Ujedinjenog Kraljevstva poboljšanju poslovnog ambijenta u Crnoj Gori 30.11.2021.\nOdržana online konferencija povodom završetka EU projekta 14.12.2021.


Guber danas u Ljuboviji igra novu kontrolnu utakmicu - UPSMedia Guber danas u Ljuboviji igra novu kontrolnu utakmicu – UPSMedia\nGuber danas u Ljuboviji igra novu kontrolnu utakmicu\nfebruar 26, 2018 urednik\nTreću pripremnu utakmicu Guber će danas odigrati u Ljuboviji sa FK Drina.\nMirko Mališić, trener ekipe iz Srebrenice, vjeruje da ih loši vremenski uslovi neće spriječiti da odigraju ovaj meč.\n„Za sada je izvjesno da nema nekih velikih problema i da će se utakmica odigrati. S obzirom da smo zbog snijega i niskih temperatura već morali odgoditi meč sa Podrinjem iz Janje, koji je trebao biti odigran u subotu, ne bi bilo dobro da prekinemo taj kontinuitet odigravanja pripremnih utakmica. Ozbiljno radimo na pripremama za nastavak takmičenja, a važan dio tog procesa su i mečevi sa različitim protivnicima. Imamo poteškoća, teške terene, povrede igrača, ali predsjednik Cibralić sa saradnicima daje sve od sebe kako bi se ovaj pripremni period što bolje odradio. U Ljuboviju idemo da odigramo ozbiljno i da upišemo još jednu pobjedu. Šansu dajemo mladim igračima iz svoje baze, jer Guber je nepresušan izvor talenata. Za sada, u prvi plan izbijaju: Avdić, Cibralić, Petrović i Nalić. Kroz kontrolne utakmice tražim da formiram novi tim, sa čvrstim i disciplinovanim prilazom obavezama na terenu, jer bez toga nema rezultata“, ističe trener Mališić.\nUtakmica na stadionu Drine u Ljuboviji igra se danas od 14.30 časova.\n← Mirsad Đozić, mlinar, automehaničar, pčelar, lovac i poljoprivrednik: „Ko želi, sve može stići“\nSrebrenica: Problem sa vodosnabdijevanjem bi danas trebao biti riješen →\noktobar 31, 2020, 7:47 pm


Sale odigrao poslednji tango na kiši, 22 otišao u legendu! (VIDEO)\nPočetna stranicaFK PartizanSale odigrao poslednji tango na kiši, 22 otišao u legendu! (VIDEO)\nPartizan Video Materijal 19.5.19\nPamtiće navijači Partizana poslednju prvenstvenu utakmicu u sezoni 2018/19. Ostaće zapisano da se Saša Ilić oprostio od Humske u trijumfu nad Proleterom.\nStrelci za Parni Valjak bili su Danilo Pantić u 25. i Rikardo Gomeš u 55. minutu, ali su strelci, kao i svi ostali akteri večerašnje utakmice u Humskoj ostali u senci događaja kojim je ispisana još jedna stranica u istoriji FK Partizan.\nZbog toga je sve u Humskoj večeras bilo podređeno Saši Iliću. Kapitenu je priređen špalir, a igrači su se na terenu pojavili u majicama sa brojem 22 i sa maskama na kojima je bio lik Saše Ilića.


Televizija -- Data și ora publicării: 26.08.2021 13:15:03\nSERIJA-PEVAČICA / Nova kriminalistička serija "Pevačica" od 11. septembra\nBEOGRAD (MEDIA EXPRES) / 22. avgust 2021. / Ove jeseni, na kanalima Pink i Superstar, gledaoci će moći da prate novu kriminalističku seriju "Pevačica". Autori serije su Predrag Gaga Antonijević i Nataša Drakulić, dok je za režiju zadužen Miloš Kodemo. Od 11. septembra 2021. godine emitovaće se na kanalu Superstar TV, vikendima u 21h. Televizija Pink još uvek nije potvrdila datum i vreme premijere.\nSerija je nastala na osnovu života i tragične smrti pevačice Jelene Marjanović, koja je tokom karijere bila poznata kao Jeca Krsmanović.\n"Pevačica" prati živote, karijere i izazove na koje nailaze mlade pevačice na svom putu ka slavi i uspehu. Glavnu ulogu tumači popularna pevačica Milica Pavlović kojoj je ovo prvi iskorak u glumačke vode. Njenu suparnicu u seriji glumi mlada glumica Jelena Grujičić. Pored njih dve, svet estrade, medija i magije dočaraće i glumci Nikola Rakočević, Miloš Timotijević, Nataša Ninković, Igor Đorđević, Branka Pujić, Danica Maksimović i mnogi drugi.\nMišljenja o seriji "Pevačica" su podeljena čak i pre samog emitovanja. Milica Pavlović koju ćemo videti u ulozi Ivane opisuje svoj lik kao izuzetno komplikovanu, a istovremeno veoma jednostavnu devojku.\n- Ivanina želja da ostvari snove i ambicije bila je znatno jača od njenog karaktera i ličnosti, a splet raznih okolnosti doveo je u veoma ozbiljne i opasne životne situacije. Neke od scena u kojima je u prvom planu njeno emotivno i duševno stanje, izazvano raznim situacijama, bile su mi prilično teške jer tako nešto nikada u životu nisam doživela. Morala sam maksimalno da se potrudim da "uđem u njen život i lik", kako bih verno odglumila te scene. Ne bih da pričam o svemu što moja junakinja prolazi, ali mogu da kažem da nije bilo nimalo jednostavno doneti takav karakter.\nOvo je priča koja prati živote, karijere i izazove na koje nailaze mlade pevačice na svom putu ka slavi i uspehu. Mlada muzička zvezda u usponu, Ivana Lazić, nakon pobede na muzičkom takmičenju Superglas dobija sve o čemu je ikad sanjala – život u velikom gradu, slavu, popularnost, ljubav. Međutim, dok se trudi da zaboravi svoj prethodni život, počinje da se dešava niz misterioznih stvari koje će se završiti njenim ubistvom.\nPored policije, privatni detektiv Bojan radi na rasvetljavanju ovog slučaja i u svojoj istrazi se suočava sa iracionalnim svetom magije i vidovnjaka shvatajući da su neki ljudi spremni da potpišu pakt sa đavolom da bi dobili ono što žele.


Još jedna beba izlečena od HIV-a\nJoš jedna beba izlečena od HIV-a\nAgresivna, rana terapija kod bebe rođene sa virusom HIV još jednom je dala naizgled odlične rezultate i tim lekara iz Los Anđelesa se nada da je dete uspešno izlečeno, javlja „Gardijan“.\n„Ne znamo da li je beba u remisiji, ali sve ukazuje na to da jeste. Oprezni smo i ne možemo da kažemo da je potpuno izlečena, ali se svakako nadamo da je to slučaj“, rekao je jedan od specijalista iz lekarskog tima.\nKako je navedeno, lekarima je majka zaražena HIV-om bila poznata „iz jedne prethodne trudnoće“, a kada je došla na novi porođaj, ustanovljeno je da nije uzimala lekove.\nUprkos pokušajima da se prilikom porođaja spreči prenošenje virusa, testovi su pokazali da je i novorođenče zaraženo. Danas, nakon skoro godinu dana terapije, testovi ne pokazuju prisustvo HIV-a, a devojčica „izgleda potpuno zdravo“.\nLekari su pre toga samo još u jednom slučaju u istoriji saopštili da je neko izlečen od HIV-a. U pitanju je slučaj čuvenog „berlinskog pacijenta“ Timotija Reja Brauna. Njegova infekcija je suzbijena 2007. godine teškom terapijom koja se primenjuje protiv leukemije, čime mu je skoro potpuno uništen i imuni sistem.\nZa razliku od skupe terapije koja je primenjena u slučaju „berlinskog pacijenta“, ove dve bebe se leče široko dostupnim lekovima.


Moguća izgradnja autoputa Banjaluka – Prijedor za dvije godine | Prijedor - Portal grada Prijedora - GradPrijedor.com\nMoguća izgradnja autoputa Banjaluka – Prijedor za dvije godine\nPredsjednik Republike Srpske Milorad Dodik najavio je večeras da bi u naredne dvije godine mogao da bude izgrađen autoput Banjaluka – Prijedor.\n„Sve će imati svoju dinamiku, ali ono što bi mogli da imamo u naredne dvije godine je izgrađen autoput do Prijedora“, rekao je Dodik.\nGovoreći o dovođenju kineske valute juan u ravnopravan tretman u BiH, predsjednik Srpske rekao je za ATV da je kineska valuta u takozvanoj „korpi valuta“ Međunarodnog monetarnog fonda /MMF/, što govori da o valutnom tretmanu juana u BiH ne bi trebalo da bude problema.\n„To je važno jer bi sa kineskim vlastima mogli direktno da dogovaramo finansiranje mnogih projekata u njihovoj valuti i ne bi imali problem u vezi sa preračunavanje, i svim drugim što poskupljuje stvari“, naveo je Dodik.\nOn je dodao da nije zaboravljen ruski kredit i da Rusija tvrde „da to nije izgubljeno“. „Ali, imajući u vidu da je Rusija pod sankcijama, morala je da sve to premjesti, ali ne odustaju da u datom trenutku to pitanje ponovo aktueliziju“, naglasio je Dodik.


Predsjednik Rusije Vladimir Putin razgovarao je telefonom sa predsjednikom Turske Redžepom Tajipom Erdoganom, saopšteno je iz pres-službe ruskog Kremlja.\nU saopštenju se navodi da su Putin i Erdogan razgovarali o pitanjima rusko-turske saradnje, te da je razgovor bio usredsređen na trgovinske i ekonomske veze, uključujući projekte koji se tiču nuklearne energije, kao i o planovima unapređenja saradnje na polju poljoprivrede i saobraćaja.\nPredsjednici su se saglasili i u vezi sa održavanjem kontakta na raznim nivoima i izrazili su spremnost da pojačaju napore u borbi protiv virusa korona, javio je TASS.\n"Razgovor je bio usredsređen na niz pitanja u vezi sa pandemijom virusa korona. Strane su izrazile spremnost za unapređenje napora u borbi protiv infekcije, u koje su uključena ministarstva zdravlja i druge specijalizovane organizacije", ističe se u saopštenju.\nIz pres-službe naveli su i to da su se lideri saglasili oko nastavka bliske koordinacije radi obezbjeđivanja povratka turskih i ruskih državljana u domovinu.\nPored toga, Putin i Erdogan dotakli su se i teme saradnje dvije zemlje u Siriji, kao i situacije u sirijskoj pokrajini Idlib.\nOni su potvrdili važnost bezuslovnog pridržavanja principa suverenosti i teritorijalnog integriteta Sirijske Arapske Republike, a naglasili su i važnost nastavka bliske saradnje Turske i Sirije putem vojnih i diplomatskih kanala, dodaje se u saopštenju.


Tačija ostavila Amerika, pa grebe na vrata Rusiji - Sputnjik Srbija\n11:18 19 April 2021\n22:29 21.02.2017 Preuzmite kraći link\nStefan Filipović, politikolog sa Kosova i Metohije, veruje da je Amerika previše zaokupljena svojim poslovima i da je Kosovo svesno da više neće biti u prvom planu na „balkanskoj agendi“.\nDa li je Tači zaigrao na pogrešne karte u diplomatiji, Filipović kaže:\n„Ljudi zaboravljaju i da EU kao takva, koja donosi odluke kosenzusom — nije priznala Kosovo, jer ima pet članica koje ne priznaju Kosovo“, objašnjava on. U tom kontekstu naš sagovornik napominje da Kosovo nema spoljnopolitički kapacitet, niti su države na koje cilja neke banana-države koje oni mogu da kupe. Filipović dodaje i da ne veruje da će, ako se Priština tome nada, EU uticati na svoje članice da priznaju Kosovo, jer EU ima mnogo svojih problema. On podseća i da je Kosovo doživelo niz poraza na međunarodnom planu, i to sa više strana, počev od Uneska, i u tom pogledu Filipović prognozira da nema nekih izgleda da će se sada to promeniti.\n„Amerika i njen spoljnopolitički odnos prema Balkanu i prema Kosovu više ne postoji, mi smo za njih irelevantni i više se nama ne bave. Crna Gora je pokazatelj da Amerika sada zaista ne može da se bavi Balkanom, a kamoli da vodi kampanju, a svaka kampanja koju su vodili za Kosovo je bila ozbiljna, jer trebalo je ozbiljno raditi, zastrašivati i ucenjivati i potplaćivati… Kosovo nema samostalnu spoljnu politiku. Do sada su to radili preko SAD administracije, pa su to pokušali preko bivše američke administracije, preko liberalnih elita. Ali oni su poražene svuda — od Velike Britanije, pa do Amerike. Gube borbu u Francuskoj, svuda jačaju konzervativne desne elite koje ne idu na ruku Albancima. Zamislimo da u Francuskoj pobedi Marin le Pen! Može da se desi u tom slučaju da Francuska povuče priznanje Kosova“, uveren je Filipović.\n„Mislim da je zahtev normalan i što se tiče Španije i Rusije. U okviru pet članica EU koje nisu priznale Kosovo, ipak je Španija najtvrđi orah, budući da su Grčka i Rumunija pokazale neke druge znake“, kaže Spahiju.\nAko se Grčka, kako Spahiu tvrdi, i premišljala da prizna Kosovo, sasvim je sigurno da posle dva pisma koja su juče ujutro osvanula na jednom grčkom restoranu u Prištini, gde je na zastavi Grčke ispisano — „Čemerija (oblast u Grčkoj naseljena Albancima prim.a.) je Albanija“, i „Ovoj zastavi nije mesto na teritoriji Albanije“, od premišljanja će odustati. S druge strane, posle sastanaka direktora Kancelarije za Kosovo i Metohiju Marka Đurića sa ambasadorom Ruske Federacije Aleksandrom Čepurinom, na kome su razgovarali o pripremama za narednu redovnu sednicu Saveta bezbednosti UN o Kosovu i Metohiji, kao i o zajedničkom delovanju u sprečavanju članstva samoproglašenog Kosova u međunarodnim organizacijama, situacija sa Moskvom je jasna.\nPoenta zbog koje je Tači „udario“ na dve države za koje ima najmanje mogućnost da priznaju Kosovo, može da se traži samo u jednom — Kosovo više nema para. Naime, pare je do sada dobijalo šakom i kapom kao „država“ u razvoju. Sada, skoro deset godina od kada je Prištini omogućeno da se „osamostali“, međunarodna zajednica je stava da bi Kosovo moglo malo i samo da doprinese svojoj ekonomiji.\nTači: Ove godine ćemo aplicirati za članstvo u Unesku i Savetu Evrope\nS obzirom da te ekonomije nema, Kosovu ne preostaje ništa drugo nego da se svom snagom baci na skupljanje priznanja kako bi se uvuklo u neku od svetskih organizacija, bilo u EU ili UN, i dokopalo stalnih pristupnih fondova. Jer činjenica je da je lako moguće da američki predsednik Tramp Kosovo ipak ostavi na staranje Evropskoj uniji, gde para nema. Kosovo, da podsetimo svoj budžet puni stranim donacijama koje su od januara prošle godine do septembra iznosile 182,3 miliona evra, što je za oko sto miliona evra manje u odnosu na isti period 2015.\nTači za hitno formiranje „Vojske Kosova“\npare, priznanje, Hašim Tači, Kosovo i Metohija, Srbija


Kina upozorava Japan\nKina je danas upozorila Japan da se uzdrži od "narušavanja regionalnog mira i stabilnosti" pošto je Donji dom parlamenta u Tokiju doneo zakone prema kojima bi se izmenilo tumačenje Ustava pa bi vojnici te države mogli ubuduće da i u inostranstvu učestvuju u borbenim operacijama.\n"Sasvim je opravdano upitati da li će Japan odustati od svoje politike isključivo orjentisane na odbranu", izjavila portparolka kineskog ministarstva spoljnih poslova Hua Čunjing.\n"Ozbiljno pozivamo japansku stranu da se uzdrži od ugrožavanja suvereniteta i bezbednosnih interesa Kine, ili narušavanja regionalnog mira u stabilnosti", napisala je Hua u saopštenju na veb sajtu ministarstva.\nOna je opisala usvajanje zakona u japanskom parlamentu kao "potez, nezabeležen od Drugog svetskog rata".\nU japanskom Ustavu koji je usvojen posle kapitulacije u Drugom svetskom ratu vojsci su izričito zabranjena borbena dejstva izvan državnih granica, a i sama armija nema naziv "oružane snage", već se zvanično kategorisana kao "odbrambene snage".\nJapan je izvršio invaziju na Kinu 1937. i ratna istorija između dve azijske sile i danas se u velikoj meri odražava na njihove odnose.


BIH OČEKUJE 1,2 MILIONA VAKCINA: PAKETOM EU OBEZBIJEĐENE DODATNE KOLIČINE | Hayat.ba\nBosna i Hercegovina je potpisala ugovor i izvršila uplatu avansa za 1.232.000 doza vakcina, dok će Evropska unija (EU) za zemlje Zapadnog Balkana obezbijediti vakcine u iznosu od dodatnih 70 miliona eura, saopštili su jutros iz Ministarstva vanjskih poslova BiH.\nNaša zemlja je naručila vakcine putem mehanizma COVAX. Ove vakcine treba da pokriju vakcinaciju 20 posto stanovništva Bosne i Hercegovine, a najavljena je i kupovina dodatnih količina vakcina. U skladu s relevantnim procedurama COVAX-a, vakcine će biti postepeno isporučivane zemljama, kako budu dobivale certifikate/dozvole za upotrebu od strane Svjetske zdravstvene organizacije, Evropske agencije za lijekove i Agencije za lijekove u određenoj državi. Kada je u pitanju Bosna i Hercegovina, nabavku vakcina koordinira Ministarstvo civilnih poslova.\nNadležne institucije Bosne i Hercegovine su u stalnom kontaktu s Evropskom komisijom i zemljama članicama EU u cilju obezbjeđivanja dodatnih količina vakcina za našu zemlju kroz mehanizme EU. Na sastanku zamjenice predsjedavajućeg Vijeća ministara i ministrice vanjskih poslova Bosne i Hercegovine Bisere Turković s evropskim komesarom za proširenje Oliverom Varhelyiem 18. decembra 2020. godine, glavna tema je bila obezbjeđivanje dodatnih količina vakcina, koje treba da budu isporučene u što kraćem roku. Evropska komisija je u ponedjeljak, 28. decembra 2020. godine, usvojila odluku o dodjeljivanju 70 miliona eura zemljama Zapadnog Balkana, u okviru instrumenta IPA II za nabavku vakcina, a u okviru mehanizma nabavke EU. Cilj navedenog paketa je da se omogući zemljama Zapadnog Balkana što skoriji početak vakcinacije, posebno najugroženijih kategorija stanovništva. Nadležne institucije Bosne i Hercegovine vrše ubrzane pripreme, kako bi se stvorili preduslovi za prijem vakcine i početak vakcinisanja”.


Šeranić pisao Zolaku: Upozoravam vas na pogubnost vaših tvrdnji o kiseoniku - Top Portal\nNaslovnica Vijesti BiH Šeranić pisao Zolaku: Upozoravam vas na pogubnost vaših tvrdnji o kiseoniku\nŠeranić pisao Zolaku: Upozoravam vas na pogubnost vaših tvrdnji o kiseoniku\nAlen Šeranić, ministar zdravlja i socijalne zaštite Republike Srpske, uputio je dopis Agenciji za lijekove i medicinska sredstva BiH i njenom direktoru Aleksandru Zolaku, upozoravajući ga na pogubnost njegovih upornih tvrdnji kojim se dovodi u pitanje ispravnost kiseonika u zdravstvenim ustanovama Srpske.\n“Imajući u vidu da je javnost Republike Srpske u proteklim danima značajno uzmenimirena tvrdnjama da se u zdravstvenim ustanovama u Republici Srpskoj pri liječenju pacijenata primjenjuje štetan kiseonik, ovom prilikom, prvenstveno kao zdravstveni radnik, građanin Republike Srpske i u konačnici ministar zdravlja i socijalne zaštite Republike Srpske upozoravam vas na pogubnost vaših upornih tvrdnji se dovodi u pitanje ispravnost kiseonika. Tim više, što je Vlada Republike Srpske preduzela sve aktivnosti, zajedno sa zdravstvenim ustanovama, kako bi građanima, a u prvom redu pacijentima i njihovim porodicama, dokazali da je kiseonik koji se primjenjuje u liječenju, dokazane bezbjednosti, kvaliteta i koncentracije kiseonika, koji odgovara lijeku. Кonkretno, uzeti su uzorci kiseonika koji se primjenjuje u liječenju u JZU Univerzitetskom kliničkom centru Republike Srpske i JZU Bolnica „Dr Mladen Stojanović“ Prijedor, od strane laboratorije Linde Gas, Srbija Industrija gasova a.d. Bečej, koja je akreditovana za obavljanje poslova ove vrste ispitivanja”, naveo je Šeranić.\nOn je napomenuo da je pomenuta laboratorija akreditovana od strane Akreditacionog tela Srbije, osnovanog odlukom Vlade Republike Srbije.\nPrema rezultatima analize uzorkovanog kiseonika, koji su dostupni javnosti, jasno je da se radi o kiseoniku koji ima kvalitet, bezbjednost i koncentraciju kiseonika, koja je i viša od minimalnog procenta standarda za lijek, podsjeća ministar.\n“Obzirom na paniku i strah, koje ste proizrokovali svojim javnim istupima, bili smo primorani da u interesu naših građana, zatražimo analizu nezavisne akreditivane laboratorije, jer vi, kao odgovorno lice u instituciji niste djelovali u sinergiji sa nadležnim organima u Republici Srpskoj, u cilju prevazilaženja administrativnih barijera, koje su zbunjujuće za javnost, a uzrokuju nepovjerenje i strah. Osim pacijentima i njihovim porodicama, prouzrokovali ste ogroman problem u radu zdravstvenih radnika, koji 24 časa dnevno svoje živote usmjeravaju ka samo jednom cilju – za pomoć ljudima kojima je ugroženo zdravlje, a posebno u situaciji epidemije virusa korona, koji je zadesio cijeli svijet, a što biste vi, kao zdravstveni radnik i profesionalac u oblasti zdravlja, trebalo da znate i uvažite”, napisao je Šeranić.\nŠeranić pita Zolaka, kako da od njih očekujemo da nas liječe, da budu posvećeni i da žrtvuju i sebe i svoje porodice, ako je kroz ovakve istupe u javnosti doveden u pitanje i njihov profesionalni kredibilitet i ako su javno označeni kao neko ko nesavjesno liječi ljude?\n“Od Vas kao zdravstvenog radnika i direktora institucije koja, kao i Ministarstvo kojim rukovodim, u fokusu rada mora da ima zaštitu zdravlja građana, očekuje se da u ovoj situaciji učetvujete u iznalaženju rješenja za prevazilaženje problema, koji je evidentan ne samo u Republici Srpskoj, nego i u FBiH, a potencijalno pogađa sve ljude.\nNa kraju, apelujem na vas da prestanete sa uznemiravanjem javnosti dovođenjem u istu ravan administrativno i suštinsko pitanje, i na taj način omogućite rad zdravstvenih ustanova, i kao što smo i sami učinili, angažujete sve svoje kapacitete da se obezbijedi nesmetano i kontinuirano snabdjevanje zdarvstevnih ustanova neophodnim kiseonikom”, naveo je ministar u Šeranić u dopisu Zolaku.\nPrethodni članakČović nakon sastanka s Palmerom: Proces će biti završen u skladu s načelima Mostarskog sporazuma\nNaredni članakANA BRNABIĆ OTVARA “ŠANTIĆEVE VEČERI POEZIJE”


Uz podršku Ministarstva za socijalnu politiku, zdravstvo, raseljena lica i izbjeglice BPK Goražde\nU Zavod za javno zdravstvo Bosansko-podrinjskog kantona Goražde izvršena je isporuka 300 doza vakcine protiv sezonske gripe za potrebe besplatne imunizacije rizičnih grupa stanovništva s područja našeg katnona. Sredstva za njihovu nabavku u iznosu od 2.000 KM obezbijedilo je Ministarstvo za socijalnu politiku, zdravstvo, raseljena lica i izbjeglice BPK Goražde.\nPrema riječima direktorice Zavoda za javno zdravstvo BPK Goražde Medine Bičo, vakcine su distribuirane prema domovima zdravlja , a naše stanovništvo će već od ponedjeljka imati priliku da se vakciniše u ambulantama porodične medicine. U rizičnu grupu stanovništva spadaju osobe starije životne dobi, hronični bolesnici i svi oni koji imaju problema sa respiratornim organima, a to su kardiovaskularni bolesnici, hemodijalizni te svi oni koji iz nekog od razloga imaju oslabljen imunitet.\n„Uglavnom radi se o populaciji koja svake godine prima dozu vakcine protiv sezonske gripe, a nabavljena količina u skladu je sa potrošnjom od prošle godine. Nažalost, ove godine vakcine neće biti u komercijalnoj prodaji, zato što su količine ograničene. Također, od Federalnog zavoda za javno zdravstvo dobili smo 170 doza vakcina namijenjenih isključivo za potrebe zdravstvenih radnika koje smo distribuirali prema zdravstvenim ustanovama, jer cilj nam je da u ovoj situaciji zaštitimo radnike u zdravstvu, a oni se nalaze na prvoj liniji kada su u pitanju respiratorne bolesti“- kazala je ovom prilikom direktorica Medina Bičo.\nIako se kasni sa isporukom doza vakcina, Zavod za javno zdravstvo BPK Goražde na vrijeme je pokrenuo proceduru nabavke.\n„Zavod za javno zdravstvo BPK Goražde na vrijeme je pokrenuo tu proceduru za nabavku vakcina i mi ćemo u ovoj godini podržati taj projekat kao i prethodnih godina sa iznosom od 2.000 KM. S obzirom na trenutnu situaciju te potrebu i potražnju stanovništva, sa isporučenom količinom nismo zadovoljni, ali ukoliko budemo imali potrebu da nabavimo veće količine, Ministarstvo za socijalnu politiku, zdravstvo, raseljena lica i izbjeglice BPK Goražde će podržati taj projekat“- riječi su ministra za socijalnu politiku, zdravstvo, raseljena lica i izbjeglice BPK Goražde Eniza Halilovića.


RTCG - Radio Televizija Crne Gore - Nacionalni javni servis :: Društvo :: CAI predala krivičnu prijavu protiv Bečića\nZBOG NAVODNOG PLAGIJATA 24. 04. 2018. 16:19 >> 16:16 4\nZBOG NAVODNOG PLAGIJATA\nCAI predala krivičnu prijavu protiv Bečića\nNevladino udruženje (NVU) Centar za akademski integritet (CAI) predalo je danas Osnovnom državnom tužilaštvu tužbu protiv lidera Demokrata Alekse Bečića zbog navodnog plagiranja magistarskog rada.\nIzvršni direktor Centra, Mitar Đukanović kazao je da su u ponedjeljak predali prijavu i Sudu časti Univerziteta Crne Gore (UCG).\n„Od njih očekujem efikasno i brzo rješavanje ovog problema koji je, nažalost, dobio političku konotaciju, iako je ovo isključivo pitanje struke“, rekao je Đukanović novinarima nakon predaje krivične prijave.\nOn je naveo da je Bečićev mentor Milan Lakićević rekao da misli da nije bilo plagijata i da lidera Demokrata poznaje kao časnog studenta koji je primjereno izvršavao obaveze.\n„Lakićević nije, kako su to mediji prenosili, izjavio da odbrana Bečića jeste ili nije plagijat“, dodao je Đukanović.\nOn je kazao da se ne radi samo o magistarskom radu Mice Kozlik i da će u toku dana medije upoznati i sa izjavama drugih autora koje Bečić nije pravilno naveo.\nUpitan da prokomentariše najavu Bečića da će protiv njega i Feđe Pavlovića podnijeti krivičnu prijavu, Đukanović je odgovorio da je organizovana kriminalna grupa na čijem je čelu apsurdna tvrdnja i da je spreman da to dokaže pred nadležnim organima.\nOn je poručio da razmišlja o privatnoj tužbi jer su, kako je kazao, njegova čast i ugled narušeni „nebuloznim tvrdnjama“.\nKako je dodao, prijavu ne bi podnosio da se nije konsultovao i utvrdio da postoje elementi krivičnog djela.\nNa pitanje šta će raditi ako se utvrdi da nije bilo plagijata, Đukanović je odgovorio da je spreman da preuzme odgovornost.\nOn je pozvao da se taj slučaj smjesti u okviru Univerziteta i nadležnih organa, "a ne da se u to uvlači politika".\n„Ne možemo očekivati ništa kada se politika umiješa u bilo šta, a posebno u ovakav slučaj koji treba da bude nužno depolitizovan“, poručio je Đukanović.\nOn je kazao da je uz krivičnu prijavu predat magistarski rada Bečića, dokument UCG-a Metodika pisanog rada, analiza autentičnosti rada Bečića i rezultat provjere autentičnosti uz pomoć softvera Turnitin.\nKako je dodao, uz prijavu je predata i uporedna analiza preklapanja magistarskog rada Bečića sa radom Kozlik, slike e-mailove u kojima je imao komunikaciju sa nadležnim organima, internet likovi i publikacije.\nODT neće goniti Bečića, slučaj zastario\n10. 07. 2018. 9\nSjutra krivična protiv Bečića\n23. 04. 2018. 2\n"Nećemo odgovoriti uvredama, nego činjenicama"\n22. 04. 2018. 5


Vila Maria - Hanioti - Balos Travel letovanje 2020\nVila se nalazi na 200m udaljenosti od plaže i 20-ak metara od centralnog trga, prodavnica i kafića...\nVila se nalazi na 200m udaljenosti od plaže i 20-ak metara od centralnog trga, prodavnica i kafića…\nVila se nalazi u samom centru svih dešavanja, u samom centru Hanitiju, u blizini velikog broja sadržaja. Vila je skromnijeg enterijera i spada u kategoriju povoljnih.\nU našoj ponudi su dvokrevetni studiji smešteni na prvom spratu. Svaki studio poseduje opremljen kuhinjski deo, terasu, kupatilo, TV i klima uređaj.\nGPS KOORDINATE: 39°59'59.9"N 23°34'28.9"E\nCene su izražene po osobi za najam studija/apartmana na 7,10 noćenja sa uključenim autobuskim prevozom\nVila se nalazi na 200m udaljenosti od plaže i 20-ak metara od centralnog trga, prodavnica i kafića&


Akreditacija i organizacija ljetnjih škola kroz projekat IESP – AKOKVO\nAkreditacija i organizacija ljetnjih škola kroz projekat IESP\nU Agenciji za kontrolu i obezbjeđenje kvaliteta visokog obrazovanja, u četvrtak, 18.03.2021. godine, održan je radni sastanak u vezi postupka akreditacije ljetnjih škola, a koje će se realizovati kroz projekat “IESP – Jačanje internacinalizacije na crnogorskim univerzitetima kroz efikasno strateško planiranje”. Sastanku su prisustvovali predstavnici Agencije i predstavnici Pomorskog fakulteta iz Kotora.\nObaveza Univerziteta Crne Gore, kroz projekat IESP, je organizacija dvije ljetnje škole, tokom trajanja projekta. Predstavnici Pomorskog fakulteta prezentovali su nacrt i radnu verziju ljetje škole koja bi trebala biti organizovana tokom jeseni 2021. godine.\nPredstavnici Agencije su predstavili zakonski okvir, postupak akreditacije programa cjeloživotnog učenja kao i vremenski okvir u kojem Agencija sprovodi postupak akreditacije ovih programa.\nProjekat „Jačanje internacinalizacije na crnogorskim univerzitetima kroz efikasno strateško planiranje – IESP“ usmjeren je na unapređenje međunarodne konkurentnosti i vidljivosti crnogorskih univerziteta. Projektom koordinira Univerzitet Crne Gore, a jedan od partnera je Agencija za kontrolu i obezbjeđenje kvaliteta visokog obrazovanja.


Ilustracija: Printskrin/Prva TV\nJoš nekoliko policijskih funkcionera, bliskih Dijani Hrkalović, moglo bi da se uskoro nađe na „udaru“ Sektora unutrašnje kontrole (SUK) MUP Srbije.\nSa nekima od njih, kako „Novosti“ nezvanično saznaju, ona je održavala kontakte i viđala se čak i kada je otišla iz Ministarstva unutrašnjih poslova.\nHrkalovićeva, koja je u petak uveče nakon što joj je odlukom suda određen pritvor do 30 dana sprovedena u Okružni zatvor u Beogradu gde će naredne dve nedelje provesti u posebnoj ćeliji, u izolaciji zbog kovid-mera, osumnjičena je za trgovinu uticajem i, kako se sumnja, „saradnje“ sa klanom Belivuk-Miljković.\n„Do ovog mučilišta u kome je bila smeštena i industrijska mašina za mlevenje mesa prvi su stigli bezbednjaci zahvaljujući svojoj opremi i kroz bunar u dvorištu“, navodi se u snimku upada u ovu vikendicu 4. februara ove godine kada su iza rešetaka smešteni Belivuk, Miljković i još tridesetak članova njihove kriminalne ekipe.\nDo tajne sobe se došlo tako što su bezbednjaci, koji su u istrazi radili sa pripadnicima MUP Srbije i Tužilaštva za organizovani kriminal (TOK), sproveli kamere kroz ventilacione cevi.\nU međuvremenu, nastavlja se prikupljanje dokaza o povezanosti Hrkalovićeve sa Belivukom i Miljkovićem zbog sumnje da im je pomogla da izbegnu pravdu kada je reč o ubistvu karatiste Vlastimira Miloševića 30. januara 2017. u Beogradu. Ovaj zločin u javnosti je poznat kao „ubistvo na šinama“.\n„Postoji snimak na kome se vidi kako je ubijen Milošević“, naveo je izvor „Novosti“ blizak istrazi.\n„Veštačenjem smo došli do sumnje da karatistu ubija Marko Miljković, Belivukov kum. NJemu se sudilo za taj zlocin, kao i Belivuku i Mirku Kojiću Koji. Sva trojica su oslobođena jer je neko uklanjao i manipulisao dokazima, počev od DNK uzoraka“.\nKrivičnu prijavu je, zasada, osim nje, „zaradio“ i Dejan Milenković, zvani Bagzi, bivši načelnik Službe za specijalne istražne metode (SSIM) UKP MUP Srbije. On je tokom ispitivanja u Sektoru unutrašnje kontrole priznao delo koje mu se stavlja na teret.


Izvještaj “Indikatori medijskih sloboda i sigurnosti novinara u Bosni i Hercegovini 2019” bit će predstavljen danas u Sarajevu.\nIzvještaj je proizveden u okviru četvrte regionalne procjene nivoa slobode medija i sigurnosti novinara u BiH.\nTokom prezentacije Izvještaja govorit će se, ne samo o medijskim slobodama, fizičkim i verbalnim napadima na novinare i novinarke i njihovom procesuiranju, već i o cjelokupnoj medijskoj slici i ambijentu u kojem danas rade novinari u Bosni i Hercegovini, a što se odnosi i na njihov ekonomski položaj i zakonodavno-pravni okvir unutar kojeg djeluju, saopćeno je iz Udruženja/udruge BH novinari.\nPostignuti rezultati u prvom trogodišnjem ciklusu pokazali su da novinarska udruženja u regionu mogu igrati odlučujuću ulogu u zalaganju za veće medijske slobode. Evropska unija prepoznala je ovo postignuće kao ključni korak ka sveobuhvatnoj demokratizaciji balkanskih društava, što je rezultiralo njenom odlukom da nastavi podržavati Regionalnu platformu i narednih godina – navodi se u saopćenju.\nS obzirom na aktuelnu epidemiološku situaciju uzrokovanu pandemijom COVID-19, događaj će biti organiziran tako da će dio učesnika biti prisutan na prezentaciji u Sarajevu, a ostali učesnici će se obratiti putem Zoom platforme.\nTags\t#medijske slobode\t#novinari